c: text/html

text:
LEARNGAELIC WITH AN LÀ LEARNGAELIC LEIS AN LÀ
- Gaelic text Teacsa Gàidhlig
- English text Teacsa Beurla
- Gaelic & English text Teacsa Gàidhlig & Beurla
- Vocabulary Briathrachas
Teachdaireachd ann am botal (18/01/2017)
[Angela NicIlleathain – Preseantair] Uill 's iomadh duine a tha air a bhith ris a' chleas - a' cur teachdaireachd ann am botal - ga thilgeil dhan mhuir le dòchas gun tèid a thogail le cuideigin, am badeigin, an ceann-ùine. Sin a rinn prògram telebhisean saidheans ann an Innis Tìle bho chionn bliadhna. Nise cha b' e cleas a bha seo, ge-tà, ach oidhirp sealltainn na tha tachairt le sgudal a bha ga thilgeil dhan mhuir. Agus sheall an uidheamachd GPS a bha ceangailte ris a' bhotal seo gu bheil e a' dol astar gu math fada. Chaidh am botal seachad air a' Ghraonlainn agus air Canada, mus tàinig e air tìr ann an Tiriodh. Tha Seonaidh MacCoinnich ag aithris.
[Seonaidh MacCoinnich – Neach-aithris] Leis an eilean fosgailte dhan Chuan Shiar, tha iomadh rud a’ nochdadh air cladaichean Thiriodh gach bliadhna. San Fhaoilleach an-uiridh chuir luchd-saidheans, ann an com-pàirt le prògram telebhisein, dà bhotal sa mhuir far costa Innis Tìle.
[Ævar Þór Benediktsson] Kind of two ideas. One - I just wanted to see if it would be available to track messages in a bottle because many kids have tried throwing bottles with messages in them into the sea and some of them never reach shore again and I wanted to see where they would go – that’s one reason. And the other reason is that I wanted to show kids that if you throw something in the sea, like garbage or just anything, it doesn’t disappear, it goes on a trip and it ends up somewhere. So we have to be very careful what we do.
[Seonaidh MacCoinnich – Neach-aithris] Agus an-dè, thàinig am botal sònraichte air tìr, aig Mìodar air iar-thuath Eilean Thiriodh.
[Rhoda Meek] Seo ma-thà am botal agam. Chan e botal a th’ ann, gu fìrinneach ach tha botal na bhroinn agus ma ghabhas sinn sùil an seo chì thu ‘s dòcha an teachdaireachd: ‘Message in a bottle. Scientific project.’ Càil a dh’ fhios am dè nì mi leis a-nise ach thèid sinn dhachaigh agus feuchaidh mi ri grèim fhaighinn air na daoine.
[Seonaidh MacCoinnich – Neach-aithris] Bha dùil aig an luchd-saidheans gum biodh am botal air Nirribhidh a ruighinn ach thug e slighe diofraichte. Dè am fiosrachadh eile a gheibh iad bhon bhotal?
[Ævar Þór Benediktsson] GPS trackers that are put into bottles are usually used, they are used for example when they are tracking birds and bird movements. Now that we’ve seen that you can use this for all sorts of projects.
[Seonaidh MacCoinnich – Neach-aithris] A-nis feumaidh Rhoda foil meatailt a chur timcheall a’ bhotail agus a chur sa phost air ais gu Innis Tìle. Is cinnteach nach toir e bliadhna airson na cuairt dhachaigh ge-tà. Seonaidh MacCoinnich, BBC An Là.
Message in a bottle
[Angela MacLean – Presenter] Many people have put a message in a bottle and thrown it in the sea, in the hope that somebody, somewhere at some point will find it. That’s what a scientific TV programme in Iceland did a year ago. This wasn’t just for fun though, it was an attempt to show what happens to rubbish that is thrown into the sea. And the GPS tracking system on this bottle shows that it’s travelled quite a distance. The bottle passed Greenland and Canada, before it came ashore on Tiree. Seonaidh MacKenzie reports.
[Seonaidh MacKenzie – Reporter] With the island open to the Atlantic, many things appear on the shores of Tiree each year. Last January, scientists in conjunction with a television programme, launched two bottles into the sea off the coast of Iceland.
[Ævar Þór Benediktsson] Kind of two ideas. One - I just wanted to see if it would be available to track messages in a bottle because many kids have tried throwing bottles with messages in them into the sea and some of them never reach shore again and I wanted to see where they would go – that’s one reason. And the other reason is that I wanted to show kids that if you throw something in the sea, like garbage or just anything, it doesn’t disappear, it goes on a trip and it ends up somewhere. So we have to be very careful what we do.
[Seonaidh MacKenzie – Reporter] And yesterday, the special bottle came ashore at Miodar on the northwest of the Isle of Tiree.
[Rhoda Meek] Here is it then, my bottle. It’s not really a bottle as such, but there’s a bottle inside it and if we look here you can perhaps see the message: ‘Message in a bottle. Scientific project.’ No idea what I’ll do with it now but we’ll go home and we’ll try and contact the people.
[Seonaidh MacKenzie – Reporter] The scientists had hoped that the bottle would have reached Norway but it took a different path. What other information will they obtain from the bottle?
[Ævar Þór Benediktsson] GPS trackers that are put into bottles are usually used, they are used for example when they are tracking birds and bird movements. Now that we’ve seen that you can use this for all sorts of projects.
[Seonaidh MacKenzie – Reporter] Now Rhoda must wrap the bottle in tinfoil and post it back to Iceland. Surely its journey home won’t take a year though. Seonaidh MacKenzie, BBC An Là.
Teachdaireachd ann am botal
(Message in a bottle)
CuideachadhHow to use this site
Tha Learn Gaelic le An Là ag amas air luchd-ionnsachaidh na Gàidhlig a tha, le beagan misneachd, deiseil airson ceum air adhart a ghabhail. Tha an t-susbaint freagarrach dhan h-uile neach-ionnsachaidh, ach bidh e nas cuideachaile do dhaoine a tha seachad air an ìre Tòiseachaidh.Learn Gaelic with An Là is aimed at learners who have already gained some confidence in Gaelic and want to take their learning to the next level. The material is suitable for all learners, but those who have progressed beyond the Beginner level will find this section particularly useful.
Bidh sinn a’ cur sgeulachdan bhon phrògram BBC An Là beò gach seachdain, le tar-sgrìobhadh Gàidhlig is eadar-theangachadh Beurla. Bidh dath an teacsa ag atharrachadh nuair a thèid facal a chluich. ‘S urrainnear cliogadh air facal sònraichte agus cluichidh am bhidio bhon sin a-mach. Dh’fhaodadh gum biodh seo cuideachail dha luchd-ionnsachaidh airson fuaimneachadh a dhearbhadh. Stories from the BBC ALBA Gaelic news programme "An Là" are uploaded on a weekly basis, with a Gaelic transcript and an English translation. As each Gaelic word is spoken, the accompanying text changes colour. Individual words can be selected with a simple click and the video will play from that point onwards. Learners may find this useful for checking pronunciation.
Bidh gach paragraf Gàidhlig a’ gluasad ri linn na h-aithris, ach faodar cuideachd na bàraichean-sgrolaidh a ghluasad gu earrann shònraichte den aithris.Each Gaelic paragraph automatically scrolls in conjunction with the news report, but the manual scrolling bars can also be used to move the text to a particular section of the report.
Chithear an tar-sgrìobhadh Gàidhlig anns a’ chiad dol a-mach. Ach, gheibhear eadar-theangachadh Beurla den tar-sgrìobhadh le bhith a’ taghadh Beurla no Gàidhlig agus Beurla.The Gaelic transcript is shown by default. However, you can see a translation of the transcript by selecting the English or Gaelic and English tabs.
Tha briathrachas cuideachd ri fhaotainn, le faidhlichean fuaim Gàidhlig na chois. Tha a’ bhriathrachas air a thaghadh bhon aithris fhèin, le measgachadh leithid ainmean-àite, briathrachas naidheachd, gnathasan-cainnt is abairtean. Key vocabulary is also provided, with accompanying Gaelic audio. This is a selected from the vocabulary contained in the news report and may include a selection of place names, news terminology, useful colloquialisms and phrases.
Tha luchd-leasachaidh an làraich a’ moladh gun tèid am brabhsair-lìn as ùire a chleachdadh airson an t-susbaint seo fhaicinn. Am measg nam brabhsairean ùra (saor an-asgaidh) as urrainnear a chleachdadh, tha Google Chrome, Mozilla Firefox, Internet Explorer agus Safari.The developers of the site recommend that an up-to-date web browser is used to ensure the content displays to its optimum. Suitable browsers (which are free to use) include the latest versions of Google Chrome, Mozilla Firefox, Internet Explorer and Safari.
Gheibhear an làraich seo air tablaidean is fònaichean-làimhe ach, a chionn ‘s gur e bhidiothan làn-sgrion a-mhàin a sheallas iPhone, bithear a’ cluich faidhle-fuaim seach bhidio.The site should work on mobile devices, but since iPhones will only show video full-screen and hide the transcript, we play an audio file instead of the video.
Credits
This site uses technology from jPlayer and Mozilla Popcorn, and builds on an idea and code developed by Mark Boas and associates at Happyworm.
All videos used are courtesy of BBC An Là and the British Broadcasting Corporation, who retain all rights to them.
Site design and coding by Sealgar Ltd.
Video, audio and transcripts provided by bbc.co.uk/alba.

robotstxt: allowed

filter: keep


text:
- TIOTAL
- Sligeachan, An t-Eilean Sgitheanach
- EXTERNAL ID
- QZP40_CARD_2625
- ÀITE
- Sligeachan
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Port Rìgh
- LINN
- 1930an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 34529
- KEYWORDS
- crodh Gàidhealach
beanntan
Tha a' chairt-phuist seo le tartan is suaicheantas nan Leòdach na pàirt de Shreath nan Cinneadh Albannach. Tha an dealbh air a' chairt na ghath-ìomhaigh dhen Gàidhealtachd. Tha drochaid a chaidh a dhealbh le Telford ri fhaicinn air cùlaibh a' chruidh Ghàidhealaich. Ged a tha an drochaid fhathast na seasamh, tha tè ùr, ùr-nodha ann a-nis thairis air Abhainn Shligeachan. Tha binnean biorach Sgùrr nan Gillean, fear de phrìomh stùcan a' Chuilthinn, dìreach ri fhaicinn tron cheò. Tha slighe-coiseachd ochd mìle a dh'fhaide ann eadar na beanntan agus Loch Coire Uisge tro Ghleann Sligeachan. Tha tartan so-aithneachaidh buaidhe nan Leòdach ('dress tartan') ri fhaicinn, cho math ri suaicheantas a' chinnidh, faillean aitinn. Chaidh Sreath nan Cinnidhean fhoillseachadh le Rapael Tuck & Sons, "Art publishers to Their Majesties the King & Queen"


text:
Blàr mac Faoilteach
Tha Blàr Mac Faoilteach na chlachan croitearachd air an t-seann rathad cogail eadar An Gearasdan agus Ceann Loch Leamhain.
Anns an 18mh linn, bha sluagh de 800 duine a' fuireach anns a' bhaile ach, mar a thachair air feadh na Gàidhealtachd, tha seo air crìonadh gu faisg air 50 an-diugh.
Chaidh an t-alltan, Cioch Innis, a shruthas faisg air a' chlachan, a chleachdadh a dhèanamh dealan-uisge don chiad solas-sràid (anns a' Ghearasdan) ann an Alba.
Ghlèidh Blàr Mac Faoilteach an Seann Bhliadhna Ùr gus na 1950an.


text:
- TIOTAL
- Pìob-mhòr Gàidhealach
- EXTERNAL ID
- AB_ACHILTIBUIE_014
- ÀITE
- Neo-iomchaidh
- DEIT
- 2006
- LINN
- 2000an
- CRUTHADAIR
- Achiltibuie Piping School
- NEACH-FIOSRACHAIDH
- Achiltibuie Piping School
- AITHNEACHADH MAOINE
- 259
- KEYWORDS
- feadain
pìoban-sèididh
pìobaire
pìobairean
Chithear cinn an dàa dhos beag air pìob-mhòr Gàidhealach an seo. Tha clàr ìibhri le toll na mheadhan a' falach an toll a chaidh a tholladh san dos fhèin. Tha meud an tuill a tha a-staigh agus ibhe an fhiodh a chaidh a chleachdadh a' toirt buaidh air tòna an dos.
Tha pìob-mhòr Gàidhealach air a dèanamh suas de bhalg leathair còmhdaichte (màla) agus tha pìob-shèididh, feadan, dos mhòr agus dà dhos bheag air an cur a-steach don sin. Tha na pìoban sin air an dèanamh à fiodh air a thionndadh air beairt-thuairnearachd. 'S e Fiodh-dubh Afraganach as cumanta a thathas a' cleachdadh ann a bhith a' dèanamh pìoban-mòra an-diugh, oir thathas den bheachd gu bheil e math airson an dà chuid tòna agus stèidhealachd. Roimhe seo, bha iomadh seòrsa fiodh air an cleachdadh agus tha feadhainn de na seann phìoban-mòra as fheàrr air an dèanamh de chocus no ebonaidh.


text:
Chaidh Companaidh Bàgh Hudson a stèidheachadh ann an 1670. Bha am pailteas de bheathaichean le bèin anns na sgìrean timcheall a’ Bhàigh.
Bha aodaichean a bha air an deanamh air bian, neo air an sgeadachadh le bian, fasanta. Bha mathain, bìobhairean, eich mhara, sionnaich artach agus eile ann ’nam mìltean.Bha na h-Innseanaich sgileil air an trapadh agus air na bèin a thiormachadh, agus bha iad toilichte iomlaid a dheanamh air son bathar saor, mar sgianan, sgàthain agus grìogagan.
Bha feum air tuilleadh de thrapairean. Seach gun robh eileanaich an taobh an-iar eòlach air fuachd, droch shìde agus cruadal, cha robh e ’na iongnadh gun deach grunn fhastadh.
Tha am prògram Fuil nan Innseanach ag innse an sgeul aig Iain Moireastan á Barbhas a’ siubhal gu prèiridh Chanada agus e a’ fiachainn ri lorg fhaighinn air càirdean a shìn shìn sheanmhair, boireannach Innseanach a thàinig, anns an naoidheamh linn deug, thar a’ chuain còmhla ri a shìn shìn sheanair, trapair a bha ag obair aig a’ Chompanaidh.
Tha am prògram a’ leantainn Iain, aig a bheil companaidh bhusaichean ann an Leòdhas, agus a’ sealltainn mar a thachair e ri a cho-ogha, Innseanach a bha air a sgeadachadh ann an aodach an treubh ’s a bha a’ cluich ceòl nach cluinnear ann am Barbhas.Tha e furasta aithneachadh gun robh faireachdainnean domhain tiamhaidh aca nuair a rug iad air làmh air a-chèile. Bhiodh toileachas ann gun d’fhuair iad cothrom tachairt, agus aithreachas gun tug e cho fada.
Bha sìn sìn seanmhair Iain air tè de na boireannaich Innseanach a thàinig a-nall anns an ochdamh linn deug còmhla ri balaich á Leòdhas. Is cinnteach gum biodh feadhainn dhiubh, aig uairean, ’nan seasamh air cladaichean taobh an-iar an eilein agus iad ag amharc gu dùrachdach thar a’ chuain.
Bu chòir BBC Alba a mholadh air son prògram cho inntinneach a chur ri chèile. Ged a tha e air a bhith air an èadhar ceithir tursan mar-thà, tha fèill fhathast air.


text:
Binary / Octal / Decimal / Hexadecimal Converter
'S urrainn dhut iompachadh àireamhan (Binary, Octal, bloighean deicheach agus Hexadecimal) a 'cleachdadh an Number Converter.
CSS RGB-lìn Color Chart
HTML Color Charts / HTML Colors Duilleag
Color Picker Type Rannsachadh
Beautiful CSS Amaireaga
Beautiful CSS Clàr Eisimpleirean airson desingers-lìn.
Unicode Converter
Unicode Online Converter
'S urrainn dhut atharrachadh a h-uile Kind de charactaran gu (UTF-8 còd) 'Unicode'.
Unicode Clàr
List of Unicode caractaran
'UTF-8 còdachadh an clàr' agus 'Unicode caractaran'
Character Còd a 'bhòrd airson ASCII, Unicode agus HTML
aSCII ART / AA Cruinneachadh
aSCII ealain Cruinneachadh - an seòrsachadh a rèir seòrsa
ASCII ealain S e dealbhadh grafaigeach alt a 'cleachdadh choimpiutairean airson taisbeanadh agus a' dèanamh suas de dhealbhan a chur ri chèile bho na 95 bhualadh charactaran a mhìneachadh le ASCII Coitcheann bho 1963 agus ASCII aontach caractar a 'cur ri dìlseanach leudaichte caractaran.
Emoji, Emoticon faclair
Unicode Emoji / Eemoticon faclair. Dìreach air a chopaigeadh agus a cuir an Emoji / Eemoticon tha thu ag iarraidh a chleachdadh a-steach do blog, duilleag-dachaigh agus SNS leithid Facebook, Twitter, Instagram agus mar sin air adhart.
URL Encoder / Decoder
Faodaidh tu a dhì-cheileadh URL encoded strings coltach '% E4% BD% A0% E5% A5% BD' cleachdadh URL Decoder
urrainn dhut còdachadh a ghabhas a leughadh strings gu URL endcoded strings 'cleachdadh URL Encoder .
Base64 Encoder / Decoder
Faodaidh tu a dhì-cheileadh base64 encoded strings coltach 'SGVsbG8h' cleachdadh Base64 Decoder
urrainn dhut còdachadh a ghabhas a leughadh strings gu base64 endcoded strings cleachdadh Base64 Encoder.
Thuaiream Password Generator
'S urrainn dhut faclan-faire a ghineadh air thuaiream cleachdadh an thuaiream Password Generator.
Tha gineadair cuidichidh iad thu gus a dhèanamh tèarainte agad fhèin, thuaiream faire air leth a ghleidheadh, a 'cleachdadh measgachadh de ìsle chùis litrichean agus àrda' chùis litrichean, àireamhan is samhlaidhean.
Binary / Octal / Decimal / Hexadecimal Converter
'S urrainn dhut iompachadh àireamhan (Binary, Octal, bloighean deicheach agus Hexadecimal) a 'cleachdadh an Number Converter.
QR Code Generator
urrainn dhut a dhèanamh agad fhèin QR Codes cleachdadh an QR Code Generator.
'QR Code' a 'ciallachadh' Quick Response Code '
A QR code tha dà thaobhach bàr-còd sin Stores fiosrachadh ann an dubh agus geal dots.
Related TagsÀireamh Iompachadh Binary Octal Decimal Hexadecimal Converter Base 2 Base 8 Base 10 Base 16 Base 32


text:
Na press-releases a b' fhèarr le Gilleasbuig ann an 2013 - Part I
Nach tig sibh co'ri Gilleasbuig còir, gus sùil a thoirt air feadhainn dhe na brathan-naidheachd a bu mhò chòrd ris thairis air a' bhliadhna?
“Toraidhean dòchasach don Ghàidhlig sa Chunntas-sluaigh
Tha Bòrd na Gàidhlig toilichte fhaicinn gu bheil Sgaoileadh 2 de thoraidhean Cunntas-sluaigh 2011 a’ sealltainn gu bheil an àireamh de luchd-labhairt na Gàidhlig ann an Alba - 58,000* - cha mhòr air fuireach aig an aon ìre agus a bha i ann an Cunntas-sluaigh 2001. ’S e clach-mhìle chudromach a tha seo don Ghàidhlig ann an Alba, agus e a’ sealltainn nach bu chòir gabhail ris a’ bheachd gun tig crìonadh gun abhsadh air a’ chànan, agus tha e a’ sealltainn cuideachd gun gabh a’ chuibhle tionndadh ’s dòcha …”


text:
Faighibh sgioba dhe na fìdhlearan as fheàrr a th’ ann bhon Ghàidhealtachd is na h-Eileanan agus cuiribh maille ri ceòl Gàidhealach air a’ ghiotàr is air a’ phiana, agus ’s e bhios agaibh ach an còmhlan-ciùil cliùiteach Blazin’ Fiddles.
Mar a tha fìor mar na diofar seòrsa uisge-beatha a gheibhear bho dhiofar cheàrnaidhean den Ghàidhealtachd, tha gach cluicheadair ann am Blazin’ Fiddles le blas àraidh na sgìre dha bhuin iad. Le ceòl aon-neach agus cluich còmhla, le seanchas is sgeulachdan gan innse eatorra, tha iad uile a’ tighinn còmhla a dhèanamh oidhche shònraichte dha-rìribh.


text:
Seachdain Sgrìobhaidh Ullapuil
15 An Dàmhair 2009
Thàinig dusan sgrìobhaiche, eadar stèidhte agus ùr, còmhla ri Stòrlann sa Chèilidh Place ann an Ullapul bho 14 gu 18 Sultain airson togail air an sgilean gus gum biodh iad air chomas sgrìobhadh do Stòrlann agus do bhuidhnean eile san àm ri teachd.
Am measg nan oidean bha am bàrd, Aonghas ‘Dubh’ MacNeacail, Des Dillon, sgrìobhaiche dhealbhan-cluiche is nobhailean, an t-eadar-theangair litreachais, Derrick McClure, an sgrìobhaiche òrain, Karine Polwart, an sgrìobhaiche chloinne, John Fardell agus eòlaichean air sgrìobhadh foghlaim is sgrìobhadh ùr, Philippa Cochrane agus Caitrin Armstrong bho Urras leabhraichean na h-Alba. B’ e prògram na seachdain:
Sna bùthan-obrach, bha daoine a’ dèanamh obair a rèir ’s na chaidh ionnsachadh agus, nuair a sgaoil sinn, bha pìosan obrach aig daoine air an cuir iad crìoch agus, a chuireas iad gu Stòrlann airson am foillseachadh ann an cruinneachadh ùr de dh’fhicsean goirid.
B’ e an fheallsanachd airson na seachdain gu bheil tòrr ann am prògram foillseachaidh Stòrlann, a thaobh ficsean do sgoiltean, aig gach ìre. Ann an ceisteachan nàiseanta o chionn ghoirid, leig còrr is 750 sgoilear sa bhun-sgoil agus san àrd-sgoil, fios gu Stòrlann nach robh iad riaraichte le raon, farsaingeachd no càileachd ficsein bho Stòrlann no bho fhoillsichearan eile sa Ghàidhlig. Tha seo a’ daingneachadh an fhiosrachaidh a fhuaradh air ais bho luchd-teagaisg agus bho luchd-comhairleachaidh. Mar sin, chaidh co-dhùnadh aig coinneamh de Luchd-comhairleachaidh na Goireasan, gum bu chòir cosg air luchd-sgrìobhaidh is eile a thrèanadh.
Diciadain san t-seachdain seo, chùm Stòrlann cuideachd seiminear às leth Buidheann-stiùiridh Ro-innleachd Nàiseanta Foghlam Gàidhlig airson Ghoireasan, Eadar-theangachadh is Briathrachas.


text:
Tha brosnachadh ann do choimhearsnachdan Gàidhlig am bliadhna gus aire a bharrachd a chuir air eachdraidh, le prògram ùr de thachartasan is iomairtean bho Àrainneachd Eachdraidheil Alba (ÀEA) mar phàirt den bhliadhna Eachdraidh Dualchas is Arc-eòlas a tha a’ sealltainn gum buin dualchas dhuinn uile.
Tha am buidheann cuideachd ag iarraidh air coimhearsnachdan taic a chuir ri eachdraidh is dualchas cuairt taighean sa choimhearsnachd le bhith a’ gabhail pàirt sa chiad latha airson dualchas a chomharrachadh: Heritage Awareness Day air an 7mh den Dàmhair. Bidh an iomairt nàiseanta seo a’ toirt chothrom do charaidean, teaghlaichean is coimhearsnachdan airgead a thogail airson iomairtean a tha dlùth orra, le bhith a’ cur deiseachan eachdraidheil orra, a’ cumail farpaisean ceist, no a bhith a’ cur air dòigh tachartasan eachdraidheil cuideachd.
Thuirt Ceannaird ÀEA, Alex Paterson: “The historic environment in Scotland currently attracts 14.6 million visitors a year and contributes in excess of £2.3 billion to Scotland’s economy. As Scotland’s lead heritage body we’re on a mission to up the ante at home and further afield as part of 2017’s themed year of History, Heritage and Archaeology.
“We’re off to a strong start following last week’s announcement of a record breaking first – four million visitors to our staffed sites in a single financial year period. Today I’m pleased to unveil a programme of over 100 events, lectures and campaign activity that will engage the people of Scotland with all the work we do.
“We’re also asking people to get involved with the first ever Heritage Awareness Day, coming up on the 6th of October. This will be all about helping people of all ages to engage with their history.
“The themed year provides us with a great stage to bring all the different elements which make up Scotland’s rich and diverse historic environment to audiences like never before. A truly exciting prospect for the months ahead.”
A thuilleadh air seo, bidh am prògram aig ÀEA làn de thachartasan, mar fhear aig Caisteal Chair Labhraig a bhios a’ faicinn geama ghniùstail (jousting) airson a chiad uair ann an deich bliadhna, tachartas ùr aig Dùn Dheòrsa, fosgladh de Ionad Ghlèidhteachais ann an Sruighlea an Seada Einnsein, is a’ chiad fhèis a bhios a’ freagairt air dualchas History Live air an 30mh den t-Sultain is 1d den Dàmhair.
Fad na bliadhna, nì ÀEA nas fhasa dha daoine a’ faighinn a-steach gu na clàraidhean is làraichean tro seinealan digiteach leis a’ phròiseact dhigiteach, Archaeology InSites, is a’ cleachdadh na meadhanan sòisealta cuideachd gus aire a chuir air làraichean arc-eòlais neo-ainmeil air feadh na dùthcha. Bidh sreath de thachartasan a’ gabhail àite air Facebook Live cuideachd mar cuir air bhog de thaisbeanadh eadar-nàiseanta a bhios a’ rannsachadh Romantic Scotland, is rannsachadh tùsaireach a chaidh a dhèanamh air ealain-creige ro-eachdraidheil, is buaidh atharrachadh na gnàth-shìde air dualchas thogte na h-Alba.
Le naoi a-mach à deich dhaoine ag aontachadh gu bheil e cudromach gum bi sinn a’ coimhead às dèidh àiteachan eachdraidheil*, tha ÀEA – le barrachd na 300 làraichean ann an Alba fo a chùram – ag amas air barrachd dhaoine a’ cur an sàs ann an eachdraidh na bh’ ann roimhe mar phàirt de bhliadhna Eachdraidh, Dualchas is Arc-eòlas. Tha Alba gu math cliùiteach air feadh an t-saoghail airson eachdraidh is dualchas, is ainmichte mar 12 a-mach à 50 air a’ chlàr Measadh Nàiseanta air Branndadh airson a bhith math dheth ann an cultair is dualchas, is tha sin na fìor dheagh bhun-stèidh a ghabhas togail air.
Thuirt Rùnaire a’ Chaibineid airson Turasachd is Cùisean Taobh a-muigh Fiona Hyslop: “2017 is Scotland’s Year of History, Heritage and Archaeology, an exciting opportunity for people from across the country and visitors alike to celebrate Scotland’s inspiring and captivating historic environment.
“We know that Scotland’s history, heritage and archaeology act as magnets for visitors from both home and abroad to come and explore our many iconic sites and hidden gems alike.
“As part of that Historic Environment Scotland’s engaging programme of events offers something for everyone who wish to enjoy our historic landscape, from Neolithic tombs to medieval castles, from historic towns to some industrial wonders.”
Tha ÀEA air tool-kit a chruthachadh airson cuideachadh a thoirt do dhaoine gus dol an sàs ann an Latha Comharrachadh Dualchas, an cuide ri prògram le gach tachartas airson 2017, air an làrach-lìn.
Mu dheidhinn Àrainneachd Eachdraidheil Alba (ÀEA)
- Is sinne am prìomh bhuidheann le uallach airson cùram, glèidheadh is a’ brosnachadh na h-àrainneachd eachdraidheil. Bidh sinn a’ gabhail stiùir dhe lìbhrigeadh a’ chiad ro-innleachd ann an Alba airson na h-àrainneachd eachdraidheil, Our Place in Time.
- Tha Alba Aosmhor na fo-shuaicheantas de ÀEA
- Thoiribh sùil air ar press pack is bidh fiosraichte le bhith clàraichte airson brath-naidheachd nam meadhanan is puist-d. Ma tha sibh airson d’ ainm a thoirt far na liosta, cuir fios thugainn.
Bliadhna Eachdraidh, Dualchas is Arc-Eòlas 2017
Lean Àrainneachd Eachdraidheil Alba
Facebook: Historic Environment Scotland | Historic Scotland
Blogs: Historic Environment Scotland | Historic Scotland Chain Mail
Instagram
LinkedIn
Airson tuilleadh fiosrachaidh
Ali George
Historic Environment Scotland Media Office
Direct Line: 0131 668 8714
Mobile: 07583 018 790
ali.george@hes.scot


text:
- TIOTAL
- Soidhnichean rathaid, An t-Eilean Sgitheanach
- EXTERNAL ID
- HC_PLANNING_08_018_1232
- ÀITE
- An Lòn Mòr
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Diùirinis
- DEIT
- 25 An Cèitean 1982
- LINN
- 1980an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 15806
- KEYWORDS
- puist-soidhne
turasachd
eaglaisean
Tha na soidhnichean seo anns An Lòn Mòr, fais air Dùn Bheagain, a' stiùireadh luchd-turais gu diofar thàlaidhean air an slighe a Ghleann Dail.
Tha Amn Lòn Mòr suidhichte aig snaim-rathad an A863 agus am B884. 'S e rathad singilte a th' anns an dàrna fear mu chladach Loch Dhùn Bheagain agus thar an rubha a Ghleann Dail. Chan eil grunnan de na gnothachasan a th' an sanasachadh ann tuilleadh ach tha feadhainn eile mar Taigh-bìdh na 'Three Chimneys', air leasachadh agus air meudachadh.
'S e Eaglais Shaor An Lòin Mhòir agus am mansa an eaglais a th' ann an cùl an deilbh.


text:
- TIOTAL
- Luchd-obrach aig taigh-staile Ghlinn an Ùird sa Bhlàr Dhubh, 1997
- EXTERNAL ID
- NRM_NBNW_KL_DS080581
- ÀITE
- Am Blàr Dubh
- SGÌRE
- Am Blàr Dubh
- SIORRACHD/PARRAIST
- ROS: Urrath
- DEIT
- 1 An Lùnastal 1997
- LINN
- 1990an
- CRUTHADAIR
- Chris Hogg
- NEACH-FIOSRACHAIDH
- Taigh-tasgaidh Nàiseanta an Rèile, Iorc
- AITHNEACHADH MAOINE
- 20066
- KEYWORDS
- rèile
rathaidean-iarainn
taighean-staile
uisge-beatha
Dealbh-camara a chaidh a thogail san Lùnastal 1997 de Bharabal Ogilvy, manaidsear an ionad turasachd, còmhla ri pàirt den sgioba san t-seòmar staile air Taigh-staile Ghlinn an Ùird anns a' Bhlàr Dhubh.
Tha Muilleann an Ùird, beagan an iar air Tarbhdail, air cliù a chosnadh airson an uisge-beatha neo-cheadaichte a bhathas a' dèanamh. Ann an 1838 chaidh an obair a dhèanamh laghail agus chaidh a chruth-atharrachadh gu Taigh-staile Ghlinn an Ùird nuair a thug an t-uachdaran ionadail, Tòmas MacCoinnich, fearann air mhàl gus an taigh-staile a thogail. B' e an t-amas a bh' aige obair a thoirt dha muinntir an àite fad na bliadhna agus margaid airson an eòrna aige. Dh'fhàs e gu luath gu bhith na thaigh-staile cudromach a' dèanamh 363,680 liotairean (80,000 galan) gach bliadhna ro 1885. On uair sin, tha an taigh-staile air a bhith le diofar dhaoine aig amannan eadar-dhealaichte. Chaidh a dhùnadh rè an dà chogadh gus eòrna a ghleidheadh airson biadh.
'S e Taigh-staile Ghinn an Ùird, an aon taigh-staoile a tha air fhàgail san Eilean Dhubh, ann an Gàidhealtachd na h-Alba, a tha a' dèanamh mac na braiche. Tha e suidhichte 29 cilemeatair (18 mìle) an iar 's an iar-thuath air Inbhir Nis aig ceann an iar Linne na Manachainn. Chithear an taigh-staile bhon trèana a' siubhal a-null an loidhne.
Fiosrachadh
O chionn còrr is ceud bliadhna, chaidh a dhà de na rathaidean-iarainn as àillidh air an t-saoghal, Loidhne Rèile a' Chaoil agus Loidhne Rèile a Tuath, a thogail. Tha prìomh loidhne na Gàidhealtachd gan ceangal ris a' chòrr de lìonra rèile na RA. Bho 1997 gu 2003, thog Taigh-tasgaidh Nàiseanta na Rèile deilbh nan trì loidhnichean sin, agus bho na h-ìomhaighean chaidh trì taisbeanaidhean a chruthachadh - 'Connections to the Kyle' ('Ceanglaichean dhan Chaol'), 'By Firth and Flow' ('Ri Caolas agus Sruth) agus 'The Highland Link' ('An Ceangail Gàidhealach'). Nochd na taisbeanaidhean air Lìonra Tasglann na h-Alba (SCAN) san taisbeanadh dhidseatach 'North by Northwest' a chur air bhog gu h-oifigeil làrach Thasglann Nàiseanta na h-Alba air 5 an t-Ògmhios 2001 ann an Inbhir Nis. Sheas an co-obrachadh le SCAN gu 2009 nuair a chaidh 'North by Northwest' a ghluasad chun na làraich-lìn, Am Baile.
Tha 'North by Northwest' a' clàradh eachdraidh bheò agus tha e a' clàradh boillsgeadh ann an tìm ann am beatha dhaoine agus an loidhne anns na bliadhnachan mu dheireadh den fhicheadamh linn agus toiseach a 'chiad linn thar fhichead. Bha na taisbeanaidhean a' comharrachadh buaidh rèile na Gàidhealtachd air daoine, sealladh-tìre agus eaconamaidh Gàidhealtachd na h-Alba.
Tha sinn a' toirt taing airson taic don Luchd-urrais a leanas a mhaoinich an t-suirbhidh dhealbh camara de phrìomh loidhne na Gàidhealtachd, Loidhne a' Chaoil agus an Loidhne a Tuath le luchd-togail-dheilbh bho Thaigh-tasgaidh Nàiseanta an Rèile eadar 1997 agus 2003:
Railtrack, Railtrack-Alba, Scotrail, EWS, Porterbrook, First Engineering, Com-pàirtichean Lìora Rèile na Gàidhealtachd, Comhairle na Gàidhealtachd, Iomairt Rois & Chrombaigh, Iomairt Ghallaibh agus Chataibh, Safeways, Caraidean Taigh-tasgaidh Nàiseanta an Rèile, Comhairle Pheairt & Chinn Rois agus Comann Rèile na Gàidhealtachd


text:
An t-Àth Leathann
'S e An t-Àth Leathann an dàrna baile as motha anns an Eilean Sgitheanach. Tha e suidhichte an àird an ear an eilein air an A87 eadar Port Rìgh agus Drochaid an Eilein Sgitheanaich.
Anns a' bhliadhna 2006 bha 620 duine a' fuireach ann.[1] Tha Ospadal beag ann, an Mackinnon Memorial, ach tha dùil gun téid ospadal nas motha a thogail ann a fhrithealas air an Eilean Sgitheanach gu léir, agus air Loch Aillse agus Iar-Dheas Rois[2].
Leabhraichean[deasaich | deasaich an tùs]
- A Summer in Skye, leabhar a sgrìobh am bàrd Alexander Smith ann an 1865. Tha caibideil ann mu fhèill an Àth Leathainn.[3]
Daoine Ainmeil[deasaich | deasaich an tùs]
Iomraidhean[deasaich | deasaich an tùs]
- ↑ Staitistearachd na h-Alba
- ↑ BBC:Naidheachdan: Ospadal Ùr san Àth Leathann, 2014-12-02
- ↑ A Summer in Skye (1865)
Ceanglaichean a-mach[deasaich | deasaich an tùs]
- Aiste aig Undiscovered Scotland (Beurla)
- BBC Naidheachdan 2016-03-02: Taic-airgid do phròiseactan Gàidhealach (aithris-bhideo 2:20) - àite-campachaidh don Àth-Leathann
- BBC Naidheachdan 2016-10-27: Feum air sgoil ùir san Ath Leathann


text:
UCAS code Q501
UHI information line 0845 272 3600
Tha An Cùrsa Adhartais a’ tabhann cothrom dhut cuir ri do mhisneachd a thaobh conaltradh sa Ghàidhlig. Bheir e deagh bhunait dhut airson ionnsachadh a bharrachd a dhèanamh tro mheadhan na Gàidhlig, gad chuideachadh a bhith a' faighinn obair ann an saoghal na Gàidhlig.
Tha an cùrsa seo air a lìbhrigeadh air-loidhne agus tha e co-ionann ris a’ chiad bhliadhna den chùrsa Gàidhlig agus Cuspairean Co-cheangailte. Tha an cùrsa seo a’ còmhdachadh nam puingean gràmair a th’ anns a’ Chùrsa Chomais agus a’ cleachdadh na h-aon dòighean teagaisg agus ionnsachaidh ris A’ Chùrsa Inntrigidh.
An Cùrsa Inntrigidh
• Pàirt-ùine (le structar)
• Pàirt-ùine (gun structar)
Pàirt-ùine: 1 bliadhna
An Lùnastal
Do dh’oileanaich air còmhnaidh ann an Alba no anns an Aonadh Eòrpach/EEA (taobh a-muigh an RA) agus aig a bheil seòladh tron teirm ann an Alba, a’ dèanamh cùrsa fo-cheum (CertHE), tha na cìsean a leanas a’ buntainn ris:
*Chan eil a chìs Alba/EU fhathast aonaichte le Riaghaltas na h-Alba. Tha ìre cìs innseachail air a shealltainn sa chlàr.
Bu chòir cìsean a phàigheadh ro thoiseach a’ chùrsa gach bliadhna acadaimigeach mur tèid aontachadh air modh eile.
Tha àireamh de roghainnean maoineachaidh rim faotainn do dh’oileanaich an RA agus an AE a chuidicheas tu a bhith a’ pàigheadh airson do chuid ionnsachaidh agus cosgaisean bith-beò fhad ’s a bhios tu ag ionnsachadh.
Is iad seo na cìsean do dh’oileanaich nach bi gu h-àbhaisteach a’ fuireach anns an RA no anns an Aonadh Eòrpach aig a bheil seòladh ann an Alba tron teirm:
External scholarships and financial support may be available. Contact the relevant UHI partner college for more information.
Aon uair ’s gun coilion thu An Cùrsa Adhartais gu soirbheachail, faodaidh gum bi ùidh agad anns na dreuchdan a leanas:
Tha an CertHE An Cùrsa Adhartais a’ leigeil leat dol air adhart ris na cùrsaichean a leanas:
Bu chòir do thagraichean eadar-nàiseanta cuir a-steach a' cleachdadh an fhoirm tagraidh eadar-nàiseanta. Luchdaich a-nuas agus clò-bhuail am foirm, lion agus till e chun an t-seòlaidh a tha sgrìobhte air, mas e do thoil e. Tha barrachd fiosrachaidh ri fhaotainn do thagraichean eadar-nàiseanta aig ar duilleig do dh'oileanaich eadar-nàiseanta
Tha sinn air leth toilichte gu bheil thu a' beachdachadh air ionnsachadh aig Oilthigh na Gàidhealtachd agus nan Eilean (UHI). Tha siostam inntrigidh UHI cothromach is fosgailte agus sinn dealasach a bhith a' tairgsinn co-ionannachd cothruim is a' seachnadh leth-bhreith. Bidh gach tagradh air a mheas a rèir airidheachd agus comas coileanaidh, gun leth-bhreith a thaobh gnè, aois, ciorraim, cinnidh no suidheachaidh shòiseo-eaconamaich. Bidh sinn a' cur fàilte air iarrtasan bho gach uile duine a tha ag iarraidh bhith na oileanach leinn agus tha e na amas againn seirbheisean iomchaidh is èifeachdach a thabhann do oileanaich le ciorraman.


text:
- TIOTAL
- Creagan na Cuith-fhraing, Stafainn, An t-Eilean Sgitheanach
- EXTERNAL ID
- HCD_CARD_146
- ÀITE
- Stafainn
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Cille Mhoire
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12939
- KEYWORDS
- croitearachd
àiteachas
bailtean dùthchail
achaidhean
Tha baile beag na Dìge gu tuath air Bàgh Stafainn ann an taobh an ear den Eilean Sgitheanach. Tha aodann a' bhaile a' coimhead ri farsaingeachd Bhàgh Stafainn, agus air a chùlaibh tha sealladh gu tur diofraichte ann, le creagan àrda, garbha na Cuith-fhraing ag èirigh suas. Beagan gu taobh clì an deilbh seo chithear an rathad singilte aon-leud a tha a' dol tarsainn gu ruig Ùig.
San dealbh-chamara seo chithear cho sgiobalta 's a tha achannan a' bhaile croitearachd seo, agus coltas gu bheil na h-achannan air an treabhadh mar tha, deiseil airson cur an earraich. Tha Stafainn na phàirt den Eilean far a bheil na croitean fhathast air an obrachadh agus tha am fearann air a thoirt seachad tro na ginealaichean.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- An Seann Taigh-sgoile, Eilean Mhàrtainn
- EXTERNAL ID
- ULMPH_2000_0742
- ÀITE
- Eilean Mhàrtainn
- SGÌRE
- Loch Bhraoin
- SIORRACHD/PARRAIST
- ROS: Loch Bhraoin
- NEACH-FIOSRACHAIDH
- Taigh-tasgaidh Ulapuil
- AITHNEACHADH MAOINE
- 40476
- KEYWORDS
- sgoiltean
taighean-sgoile
RSPB
San dealbh seo, chithear an seann taigh-sgoile ann an Eilean Mhàrtainn. Chaidh an dealbh seo a thoirt do thaigh-tasgaidh Ullapul le Ealasdair Walker. Chaidh màthair Ealasaid a thogail air an eilean le a pàrantan Isabella agus Coinneach Stiùbhart agus chaidh i don sgoil san togalach seo.
San dealbh seo, chithear tobhta taigh Isabella is Choinnich Stiùbhart. Bha na Stiùbhartaich a' fuireach ann an Eilean Mhàrtainn rè an 19mh linn agus chaidh an dealbh seo a thoirt do thaigh-tasgaidh Ullapul le an ogha, Ealasdaid. Chaidh màthair Ealasaid a thogail ann agus chaidh i don sgoil ann.
Tha Eilean Màrtainn air aon de na h-Eileanan Samhraidh agus is e an t-eilean as fhaisg air Ullapul air tìr-mòr. Chaidh ainmeachadh air an Naomh Màrtainn oir thathar a' creidsinn gun robh manachainn aige air an eilean sa 4mh linn.
Bha gnìomhachas iasgaich làidir air fàs suas san eilean agus bha suas ri ceud duine a' fuireach ann. Bha croitearachd dlùth cheangailte ri gnìomhachas an iasgaich agus bhathar a' cur caoraich is crodh air feur ann. Cha robh ach beagan talmhainn air a chleachdadh airson bàrr.
Chaidh an t-eilean a thoirt do Chomann Rìoghail Dìon nan Eun (RSPB) le Monica Goldman ann an 1979 agus às dèidh fichead bliadhna de bhith a' coimhead às dèidh an eilein, chaidh a thoirt mar tiodhlac do dh'urras coimhearsnachd aig coimhearsnachdan Loch Bhraoin is na Còigich. Chan eil duine a' fuireach anns an eilean aig an àm seo
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu Ullapool Museum


text:
- TIOTAL
- Sreath Chairtean-puist "Greetings from Grantown on Spey"
- EXTERNAL ID
- PC_GM_POSTCARDS_048C
- ÀITE
- Loch a' Ghartain
- SGÌRE
- Bàideanach
- SIORRACHD/PARRAIST
- INBHIR NIS: Daothal 's Ràta Mhurchais
- NEACH-FIOSRACHAIDH
- Taigh-tasgaidh Bhaile nan Granndach
- AITHNEACHADH MAOINE
- 23301
- KEYWORDS
- postcards
rivers
trees
hills
Is e "Lovely Loch Garten. Scottish Haunt of the Ospreys" tiotal na cairt-puist seo agus is e tè de sreath de shìa cairtean-puist air a bheil "Greetings from Grantown on Spey" a th' innte.
Tha Loch a' Ghartain suidhichte ann an Coille Obar Neithich, a tha an ear air Coit a' Ghartain. Thill iolairean-uisge a neadachadh ann an Loch Gartain anns na 1950an agus faodaidh luchd-tadhail na h-eòin fhaicinn aig Ionad Iolairean-uisge an RSPB faisg air làimh
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Taigh-tasgaidh Baile nan Granndach


text:
Tha Cruinneachadh MhicGilleMhìcheil MhicBhatair ann an Leabharlann Oilthigh Dhùn Èideann stèidhichte air pàipearan an t-sàr bheul-aithrisiche adhartaich Alasdair MacGilleMhìcheil (1832–1912). Anns an dùthaich air fad, chan eil a shamhail ann: ciste-ionmhais dualchas nan Gàidheal, eadar sgeulachdan, bàrdachd, òrain, creideasan, agus cleachdaidhean an t-sluaigh. Bheir e dhuinn seallaidhean drùidhteach air cruthachadh Carmina Gadelica, co-chruinneachadh de dh'òrthachan, laoidhean, agus òrain, saothair-beatha MhicGilleMhìcheil agus bonn-stèidh iomairt na 'Camhanaich Ceiltich'.
Tha an cruinneachadh luachmhor ann an roinnean eile seach litreachas a-mhàin. Bheir e araon do choimhearsnachdan ionadail agus sgoilearach cothroman co-obrachaidh, a' rannsachadh agus ag ionnsachadh còmhla ann an eachdraidh, diadhachd, sgrùdadh-litreachais, eòlas-chànan, ainmean-àite, airceòlas, bith-eòlas, agus sgrùdadh-àrainneachd.
Tro obair clàraidh, comharraidh, tar-sgrìobhaidh, eadar-theangachaidh, ditseataidh, agus glèidhidh, tha e 's an amharc aig a' phròiseact an cruinneachadh barraichte seo fhosgladh agus a chraoladh an dà chuid do mhuinntir an oilthigh agus don mhòr-shluagh.


text:
- TIOTAL
- Niall Mac a' Phearsain, 'Gleann Cuidheil', Caol Loch Aillse
- EXTERNAL ID
- HCD_PHOTO_01254
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 13130
- KEYWORDS
- Niall Mac a' Phearsain
èideadh Gàidhealach
Chaidh an dealbh camara seo de Niall Mac a' Phearsain, mac Cungaidhear A' Chaoil, Donnchadh Mac a' Phearsain, a thogail ann an gàrradh dachaigh an teaghlaich, 'Gleann Cuidheil', ann an Caol Loch Aillse agus e a' caitheamh fèileadh agus a' giùlan ceap. Bho bha e glè òg, bha Niall a' nochdadh ann am mòran de dheibh camara athair, oir bha e tric a' dol còmhla ri athair air turais coiseachd no baidhsagal san sgìre. Rugadh Niall ann an 1919 agus chaidh a thogail ann an Caol Loch Aillse, ach chaidh a mharbhadh gu mì-shealbhach nuair a bha e dìreach 24 mar thoradh air tubaist 's e a' dèanamh seirbheis aig16mh Armlann Gunnachan an Airm ann an Kent.
Rugadh Donnchadh Mac a' Phearsain air a' 24mh den Chèitean 1882 ann an Gleann Cuidheil, Siorrachd Obar Dheathain, ann an teaghlach de chòignear. Nuair a cheumnaich e mar chungaidhear, fhuair e eòlas-obrach air feadh Shasainn agus aig an spatha ann an Srath Pheofhair, is mu dheireadh chaidh e a dh'fhuireach a Chaol Loch Aillse ann an 1911. Stèidhich e bùth-chungaidhean faisg air cidhe na h-aiseig sa Chaol, agus bha ùidh mhòr aige ann a bhith a' togail deilbh camara, agus chur e seachas mòran de dh'ùine saor a' siubhal mun cuairt an sgìre a' clàradh seallaidhean-tìre agus seallaidhean de bheatha làitheil ann an coimhearsnachd A' Chaiol. Phòs Donnchadh Mairead NicÌomhair, nighean a bhuinneadh dhan sgìre, agus bha nighean aca, Màiri, agus mac, Niall.
Fhuair Donnchadh ùine cuideachd airson trì leabhraichean a sgrìobhadh agus foillseachadh, 'Gateway to Skye' ann an 1946, 'Lure of the Wst' ann an 1950 agus 'Where I Belong' ann an 1964. Rinn e cairtean puist bho chuid de a dheilbh agus bho 1927 gu 1960 rinn e 'Vest Pocket Guide' don Eilean Sitheanach agus Loch Aillse. Bha clàran-ama airson aiseagan, fiosrachadh mu thaighean-òsta agus osdailean, agus làraich le ùidh eachdraidheil a thuilleadh air sgeulachdan èibhinn anns an fhoillseachadh bliadhnail seo. Tha e follaiseach bho a leabhraichean gun robh ùidh dhealasach aig Donnchadh Mac a' Phearsain na choimhearsnachd ionadail, a' gabhail pàirt gu dealasach ann an diofar ghnìomhan gus an do bhàsaiche aig aois 84 ann an 1966.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Loch Aobhaidh is Creag Dhubh, Bail' Ùr an t-Slèibh
- EXTERNAL ID
- QZP40_CARD_5792
- ÀITE
- Baile Ùr an t-Slèibh
- SGÌRE
- Bàideanach
- SIORRACHD/PARRAIST
- INBHIR NIS: Ceann a' Ghiùthasaich 's Innis
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 37427
- KEYWORDS
- taigh
taighean
togalach
togalaich
'S e tiotal na cairt-puist seo "Loch Ovie and Craig Dhu, Newtonmore", litreachadh ceàrr air 'Lochain Uvie agus Creag Dhubh'.
Tha Lochain Ubhaidh agus a' Chreag Dhubh nan laighe an iar dheas air Baile Ùr an t-Slèibh. Tha Creag Dhubh 716m (2350tr) ann an àirde agus 's e sluagh-ghairm Chlann 'Ic a' Phearsain a th' ann an 'Creag Dhubh'


text:
- TIOTAL
- Caisteal Phort an Eilein is Eilean-na-comhairle, Ìle
- EXTERNAL ID
- QZP40_468_P060
- ÀITE
- Port Asgaig
- SGÌRE
- Ìle
- SIORRACHD/PARRAIST
- EARRA-GHÀIDHEAL: Cill an Rubha 's Cill Mheinidh
- DEIT
- 1902
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31273
- KEYWORDS
- caistealan
Chaidh an dealbh seo a thoirt o "Argyll's Highlands" le Cuthbert Bede. Tha e a' sealltainn dealbh de Chaisteal Phort an Eilein is Eilean-na-comhairle air eilean Ìle.
B' e sean chathair is pàrlamaid Thighearna nan Eileanan a bh'ann an Caisteal Phoirt an Eilein. Suidhichte air Eilean Mòr, bha iomadh togalach neo-choigreachail, gun daingneachd anns a' chaisteal, is cha robh tùr no balla cùirtear air.
Tha Eilean-na-comhairle mu 50 meatair o cheann deas Eilean Mòr. Fhuair e an t-ainm air sgàth gur ann an sin a bha Tighearna nan Eileanan a' cumail cùirt, a rèir na laghan a rinn Reginald, Mac Shomhairle, sinnsear na Dòmhnallaich. Bha cabhsair eadar an t-eilean is Eilean Mòr aig aon àm, ach tha e fo Loch Phort an Eilein a-nis


text:
- TIOTAL
- Tagradh na Bantraich Jane Gow airson faothachadh nam Bochd
- EXTERNAL ID
- Z_GB1741_R31_1_35
- ÀITE
- Tunga
- SGÌRE
- Tunga is Fàrr
- SIORRACHD/PARRAIST
- CATAIBH: Cinn t-Sàile MhicAoidh
- DEIT
- 13 An Cèitean 1848
- LINN
- 1840an
- NEACH-FIOSRACHAIDH
- Ionad Tasglainn Ghallaibh
- AITHNEACHADH MAOINE
- 6166
- KEYWORDS
- faothachadh nam bochd
airgead
taigh nam bochd
Tunga is Fàrr
tinneas
A' chiad duilleag de litir ag iarraidh faothachadh nam bochd airson Jane Gow (Seasaidh a' Ghobha).
Tha i air a bhith a' fulang le lòinidh na cliathaich dheis bho aois dà bhliadhn' deug agus tha a-nis còignear de theaghlach aice 's gun an leanabh as sine comasach ach air beagan obrach a dhèanamh.
Tha faothachadh de 3/- aice bhon bhòrd mar-thà ach tha i a' faighinn a-mach nach eil sin gu leòr airson taic a chumail ris an teaghlach aice. Tha i air feuchainn air airgead a dhèanamh dhaibh le obair na snàthaid a-mhàin, rud a dhèanadh i nas fheàrr na daoine eile ach gun robh e a' toirt air a lòinidh a dhol nas miosa.
Tha an litir a' leantainn air an ath dhuilleig


text:
Jackie Baillie
'S e neach-poileataigs Albannach a tha ann an Jacqueline Marie Baillie, BPA. Rugadh i 15 am Faoilleach 1964 ann an Hong Cong.[1] Chaidh i dhan Colaiste Chomar nan Allt, Oilthigh Srath Chluaidh agus Oilthigh Ghlaschu. Mar BhPA tha i air Dùn Breatann a riochdachadh o 1999. Tha i na ball den Phàrtaidh Làbarach.[2]
Ceanglaichean a-mach[deasaich | deasaich an tùs]
- They Work for You (Beurla)
Iomraidhean[deasaich | deasaich an tùs]
- ↑ “Personal Information”. Pàrlamaid na h-Alba. Air a thogail 18mh dhen Dùbhlachd 2016.
- ↑ Duilleag oifigeil na Pàrlamaid


text:
Òraidiche san Eilean Sgitheanach air a h-onarachadh ann an duaisean nan oileanach
Tha òraidiche anns an Eilean Sgitheanach an dèidh bhith air a h-onarachadh le oileanaich anns na ceathramh Duaisean Teagaisg bliadhnail aig Oilthigh na Gàidhealtachd agus nan Eilean.
Bhuannaich Catrìona NicIain, stiùiriche cùrsa airson dioplòma an oilthigh anns na meadhanan Gàidhlig (a tha na theisteanas leasachadh proifeiseanta) aig Sabhal Mòr Ostaig UHI, an duais sa chatagaraidh ‘an deasachadh as fheàrr airson an àite-obrach’. Chaidh a h-ainmeachadh airson oileanaich a chuideachadh a bhith a’ leasachadh nan sgilean practaigeach aca agus a’ coinneachadh ri daoine cudromach sa ghnìomhachas.
Mar a chuir aon oileanach an cèill e: “Is i Catrìona as fheàrr a chuidicheas leat a bhith gad dheasachadh fhèin airson an àite-obrach. Chan e a-mhàin gum bi i gar cuideachadh leis an teisteanas fhèin, ach gum bi i cuideachd a’ toirt dhuinn uiread de chothroman ’s as urrainn dhi a bhith a’ coinneachadh ri daoine a dh’fhaodadh ar cuideachadh a bhith a’ faighinn obair. Tha an teisteanas againn stèidhte air na meadhanan agus bidh Catrìona gar brosnachadh a bhith ag obair (gu saor-thoileach) do na h-uiread de chompanaidhean riochdachaidh ’s a ghabhas. Às dèidh dhi iomadh bliadhna a chur seachad sa ghnìomhachas, tha fios aice cò na daoine as urrainn do chuideachadh. Tha deagh chliù aig a’ chùrsa aice agus na lùib tha cothrom ionnsachadh aig a’ cholaiste fad bliadhna agus bliadhna eile a bhith agad air greis-ghnìomhachais. Aon uair 's gum bi am PDA dèante, tha e gu math coltach gum faigh thu obair sa bhad leis na sgilean practaigeach agus an t-eòlas a bhios Catrìona a’ toirt dhuinn.
Fhuair a’ Bh-Uas NicIain a h-àrach ann an Griomasaigh, Uibhist a Tuath ach tha i a-nis a’ fuireach anns An Druim Fheàrna, Slèite. Chuir i fàilte air an duais, agus i ag ràdh: “Tha sinn a’ ruith cùrsa air leth an seo agus ’s e sochair a th’ ann dhomh a bhith ag obair le fìor dheagh bhuidheann de luchd-oide agus oileanaich gach bliadhna. Cha robh càil a dh’fhios agam gun do dh’ainmich na h-oileanaich mi airson na duais seo, ach ’s e urram agus adhbhar toileachais a th’ ann dhomh gun do bhuannaich mi i.”
Agus iad air an cur air dòigh le UHISA, Comann Oileanaich UHI, bidh na duaisean ag aithneachadh sàr-mhathais ann an ochd roinnean. Is iad na buannaichean eile:
- An t-òraidiche as brosnachaile, an t-Urramach Eachann Moireasdan, Colaiste Dhiadhachd na Gàidhealtachd UHI
- Taic air leth do dh’oileanaich, Màrtainn Camshron, Colaiste Dhiadhachd na Gàidhealtachd UHI
- An neach-oideachaidh acadaimigeach pearsanta as fheàrr, Sìne Nic an Tòisich, Colaiste na Gàidhealtachd a Tuath UHI
- An neach-oideachaidh air-loidhne as inntinniche, an t-Oll Ealasaid Ritchie, Ionad Eachdraidh
- An neach-oideachaidh co-labhairt bhidio as inntinniche, an t-Oll Eddie Greumach, Colaisde a’ Chaisteil UHI
- Am fios air ais as fheàrr ann am measadh, Matt Sillars, Colaiste Inbhir Nis UHI
- An stiùiriche as fheàrr air tràchdas no rannsachadh, An t-Oll John Howe, Comann Saidheans Mara na h-Alba UHI
Bha Oilthigh na Gàidhealtachd agus nan Eilean am measg nan ciad institiudan a dh’oibrich leis an Acadamaidh Àrd-fhoghlaim agus Aonadh Nàiseanta nan Oileanach gus duaisean teagaisg, air an stiùireadh le oileanaich, a chur air bhog. Thathas air gabhail riutha air feadh na h-Alba agus chaidh an toirt a-steach anns a’ chòrr den RA an-uiridh.
Thuirt ceann-suidhe UHISA, Raonaid Parker: “Tha na duaisean seo a’ comharrachadh agus a’ taisbeanadh sar-mhàthas an oilthigh a thaobh teagasg, agus iad a’ leigeil le oileanaich dìorras an luchd-obrach a mholadh. Fhuair sinn am-bliadhna an àireamh as àirde de dh’ainmeachaidhean a fhuair sinn riamh, rud a tha a’ sealltainn an luach a bhios oileanaich a’ cur air a’ chothrom a bhith a' cur an cèill am beachdan moltach.”
Thuirt an t-Oll Iain Moireasdan, deadhan nan oileanach aig an oilthigh: “Tha na duaisean seo ag aithneachadh obair chruaidh agus sàr-mhathas an luchd-obrach. Sheall a h-uile duine a chaidh ainmeachadh, cho math ris an fheadhainn a shoirbhich, cho dealasach ’s a tha iad airson nan oileanach againn agus an ìre àrd de dh’eòlas proifeiseanta a th' aca, a chaidh aithneachadh, mar bu chòir, leis an fheadhainn as taingeile air a shon.”
Gheibh na buannaichean cuach agus teisteanas.
Neach-conaltraidh nam meadhanan
Susan Szymborski
Oifigear conaltraidh
Fòn: 01463 279210
Post-d: susan.szymborski@uhi.ac.uk


text:
- TIOTAL
- Agallamh le Mairead Bochel air àm briseadh a-mach a' chogaidh
- EXTERNAL ID
- WD_HF01_TRACK02_BOCHEL
- SIORRACHD/PARRAIST
- SIORRACHD NARANN: Inbhir Narann
- DEIT
- 2005
- LINN
- 2000an
- CRUTHADAIR
- Margaret Bochel
- NEACH-FIOSRACHAIDH
- Am Baile agus Luchd-rannsachaidh a' Chogaidh
- AITHNEACHADH MAOINE
- 3182
- KEYWORDS
- An Dara Cogadh
An Dàrna Cogadh
uèirleas
rèidio
claistinneach
Tha cùnntas aig Mairead Bochel air Là na Sàbaid, 3s Sultainn 1939.
Am b' urrainn dhuibh innse dhomh càit an robh sibh nuair a thòisich an Dàrna Cogadh agus dè bha sibh a' dèanamh?
Uill, 's e Là na Sàbaid a bh' ann, tha cuimhn' agam. Bha mi dìreach air tionndadh còig-deug san Lùnastal a' bhliadhna sin agus 's e an treas là den t-Sultainn a bh'ann, an là a thòisich an cogadh - mar is cuimhne leam - an 1939. Bha sinn aig an taigh - 's e Là na Sàbaid a bh' ann mar a thuirt mi, agus bha sinn uile a' dèanamh deiseil airson a dhol dhan eaglais. Uill, bha dithis, triùir chlann na mo theaghlach-sa: bràthair nas sine agus bràthair nas òige agus bha mise eadar an dithis ann an aois. Agus bha fios againn gu robh rud cudromach gu bhith air aithris air an rèidio agus dh'fhoighnich sinn am b' urrainn dhuinn fuireach aig an taigh an àite a dhol dhan eaglais. Ach thuirt ar pàrantan, 'Chan fhaod. Feumaidh sibh a dhol dhan eaglais.' Ach dh'fhuirich iadsan aig an taigh. Agus bha ùidh mhòr againn ann a bhith a' cluinntinn na h-òraid oir bha fios againn gur e èigheachd cogaidh aig Mgr Chamberlain a bha gu bhith ann. Mar sin thog sinn oirnn dhan eaglais agus bha sinn aig an eaglais, agus san Sgoil Shàbaid cuideachd, tha mi creids' oir bha e a' leantainn àm na h-eaglais sna làithean ud. Agus an uairsin nuair a thàinig sinn dhachaigh chuala sinn an naigheachd. Agus bha eagal mòr, mòr oirnn uile nuair a chuala sinn e. Tha cuimhn agam gu robh eagal mòr orm air dè thachradh, oir bha fios againn mu Hitler, ar nàmhaid, agus cho dona 's a bha e.
Chaidh an t-agallamh seo a chlàradh mar phàirt de phròiseact 'Maoir rannsachaidh a' Chogaidh' ann an 2005 ann am Bun-sgoil Rosebank, Inbhir Narann.


text:
- TIOTAL
- A' Chuith'-Fhraing anns an Eilean Sgitheanach
- EXTERNAL ID
- QZP40_CARD_2498
- ÀITE
- A' Chuith-Fhraing
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Cille Mhoire
- LINN
- 1900an
- CRUTHADAIR
- J Valentine & Co.
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 34406
- KEYWORDS
- A' Chuith-Fhraing
rathad
creagan.
'S e seo cairt shean a tha a' sealltainn an rathaid lùbaich tro sgìre iongantach na Cuith'-Fhraing ann an ceann a tuath an Eilein Sgitheanaich. Tha na creagan fìor-annasach de bhasalt, a tha glè thric falaichte ann an ceò, air a bhith a' tàladh luchd-turais o chionn iomadh bliadhna. Thàinig na stallachan, na tuil-bheuman agus na binneanan iongantach gu bith mar thoradh air gluasad bholcànach, agus linntean de shìde-chaitheamh, a chruthaich na cumaidhean annasach geòlach ris an canar An t-Snàthad, Am Prìosan agus Am Bòrd, a tha na àite àrd, gorm agus còmhnard cuairtichte le creagan àrda


text:
- TIOTAL
- Gleann Bhreatail agus Sgurr Alasdair, An t-Eilean Sgitheanach
- EXTERNAL ID
- QZP40_CARD_2668
- ÀITE
- Gleann Bhreatail
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Bracadal
- LINN
- 1940an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 34574
- KEYWORDS
- A' Chuilltheann
Gleann Bhreatail
streapadairean
campachadh
raon-àdhair
Chithear deagh bhàrr chruithneachd an seo a' tiormachadh air croit ann an Gleann Bhreatail fo sgàil A' Chuilthionn. Gheibhear a ghleann Bhreatail air rathad singilte à Carabost le seallaidhean breagha air na beanntan agus tràgh ghainmhich àlainn aig deireadh an rathaid. Tha làrach-campachaidh faisg air an tràigh a tha loma làn anns an t-samhradh le teantaichean agus sreapadairean agus luchd-coiseachd easgaidh deiseil a dhol do na beanntan. Bha a' chiad raon-àdhair anns an Eilean Sgitheanach ann an Gleann Bhreatail anns na 1930an agus chaidh a' chiad phleana do luchd-siubhail à sin air 5mh den Dubhlachd 1935


text:
Guateque
‘S e baile beag ann am Boyacá, Coloimbia,[1] a th' ann Guateque. Tha e suidhichte aig 1,815m os cionn ìre na mara, 125km air falbh bho Thunja, prìomh-bhaile na roinne, agus 112km bho Bhogotá. 'S e baile le gnàth-shìde bhlàth a th’ ann agus tha teodhachd meadhanach dhe 20˚ aige, rè na bliadhna. Chaidh am baile a stèidheachadh ann an 1636.
Sluagh a' bhaile[deasaich | deasaich an tùs]
Tha 10,171 nan tàmh anns a' bhaile fa leth, ach chan eil ach 3,036 dhuibh a’ fuireach thall anns na sgìrean dùthchasail am broinn crìochan a' bhaile.[2] Tha fearann na dùthcha sin ga roinn eadar na bailtean (Spàinntis: municipios) agus le sin tha gach clachan agus croit fo stiùireadh baile air choireigin.[3] Air adhbharan trioblaidean poiliteagach air an dùthaich, tha a' mhòr-chuid dhe na daoine anns gach uile baile a-nis a' fuireach anns na bailtean fhèin, is na daoine a' fàgail na sgìrean dùthchasail.
Taobh chinnidh, ' s e daoine geala/mestizos a th' ann a' mhòr-chuid dhe na daoine ann an Guateque, ach tha 0.7% dhe Tùsanaich agus 0.2% dhe daoine le freumhan ann an Afraga. ' S urrainn dhan 87.9% dhe na daoine ann an Guateque leughadh agus sgrìobhadh. A tuilleadh air sin, chan eil fòn aig an taigh ach aig 37.8% dhe na dachannan.[4]
Fèisean[deasaich | deasaich an tùs]
Thathar a’ cumail am iomadach seòrsa dhe fhèis ann an Guateque. Chithear fèilltean caitligeach, leis gur e dùthaich le mòr-chuid Chaitligeach a th’ ann fhathast,[5] fèisean na stàite agus tachartasan ionadail a sheallas cho làidir ‘s a tha beairteas cultarail na dùthcha.
- Fèis an Neo-eisimeileachd: 20mh An t-Iuchar.
- Fèis na Cleasan Teine: 20mh gu 25mh am Faoilleach.
Daoine Ainmeil[deasaich | deasaich an tùs]
Enrique Olaya Herrera (1880 – 1937): Ceann-suidhe na dùthcha eadar 1930 agus 1934.


text:
Envigado
Tha Envigado na bhaile-mòr anns a' Ghleann Aburrá, Antioquia,[1] Coloimbia. Tha e dìreach ri taobh Medellín, prìomh-bhaile na roinne. 'S e fear dhe na deich bailtean-mòra anns a' Cheàrn Cathaireil a' Mhedellín a th' ann an Envigado. Tha àireamh-shluaigh dhe 174,108 aige. 'S e Envigado an 27mh baile as motha na dùthcha.[2] Chaidh am baile a steidheachadh ann an 1775.
Tha club ball-coise aige, an Envigado F.C.
Susbaint
Freumhan an Ainm[deasaich | deasaich an tùs]
Thathar ag ràdh gur ann às an fhacal Spàinntis Envigado (crann ga dhèanamh airson togalach a thogail)[3] bho viga (crann) bhon fhacal Laideann biga a thàinig am facal Envigado,[4] seadh o chionn 's gu robh drochaid fhiodha an seo o shin, seadh leis gur e àite làn coilltean a bh'ann.[5]
Sluagh a' bhaile[deasaich | deasaich an tùs]
Ged a tha 174,108 nan tàmh anns a' bhaile, chan eil ach 8,688 dhuibh a' fuireach anns na sgìrean dùthchasail am broinn crìochan a' bhaile.[6] Tha fearann na dùthcha sin ga roinn eadar na bailtean (Spàinntis: municipios) agus le sin tha gach clachan agus croit fo stiùireadh baile air choireigin.[7] Air adhbharan trioblaidean poilitigeach air an dùthaich, tha a' mhòr-chuid dhe na daoine anns gach uile baile a-nis a' fuireach anns na bailtean fhèin, is na daoine a' fàgail na sgìrean dùthchasail. 'S e am baile leis an dlùths taobh àireimh-sluaigh as motha anns an dùthaich.
Taobh chinnidh, ' s e daoine geala a th' ann a' mhòr-chuid dhe na daoine ann an Envigado (is mòran dhuibh mestizos), chan eil Tùsanaich ann ach tha 3% dhe daoine le freumhan ann an Afraga. ' S urrainn dhan 95% dhe na daoine ann an Envigado leughadh agus sgrìobhadh. A tuilleadh air sin, tha fòn aig an taigh aig 97.4% dhe na dachannan.[8]
Fèisean[deasaich | deasaich an tùs]
Thathar a’ cumail am iomadach seòrsa dhe fhèis ann an Envigado. Chithear fèilltean caitligeach, leis gur e dùthaich le mòr-chuid Chaitligeach a th' ann fhathast,[9] fèisean na stàite agus tachartasan ionadail a sheallas cho làidir ‘s tha beairteas cultarail na dùthcha.
- Fèis an Neo-eisimeileachd: 20mh An t-Iuchar.
- Fèis Neo-eisimeileachd na roinne: 11mh an Lùnasdal.
Daoine Ainmeil[deasaich | deasaich an tùs]
Débora Arango Pérez (1907-2005), Dealbhadair.
Pablo Escobar (1949-1993), Ceannard na buidhne eucoireach a bu mhotha san t-saoghal.
Fernando González Ochoa (1895-1964),Feallsanaiche agus ùghdair.
Miguel Uribe Restrepo (1792-1841), Feallsanaiche agus Neach-poileataigs.
Iomraidhean[deasaich | deasaich an tùs]
- ↑ Mapa oifigeil na roinne
- ↑ Bailtean as motha na dùthcha
- ↑ Real Academia de la Lengua
- ↑ Real Academia de la Lengua
- ↑ Oilthigh Antioquia
- ↑ Figearan Oifis a' Chunntas-sluaigh
- ↑ Cololmbia Virtual
- ↑ Bileag fhiosrachaidh DANE
- ↑ Country Studies: Colombia


text:
Germinal (nobhail)
'S e Germinal nobhail Fraingis leis an ùghdar Émile Zola, a chaidh a chlò-bhualadh ann an 1885. Thathar a' beachdachadh gur e an annas-làimh aig Zola.
'S e Germinal an treasa nobhail deug anns an sreath Les Rougon-Macquart, agus aon de na leabhraichean Fraingis as ainmeile.
Tha an sgeulachd mu dheidhinn na beatha truagh is na bochdainn aig coimhearsnachd de mhèinneadairean anns an Fhraing mu thuath, stailc mhì-shealbhach far am feuch na mèinneadairean a leasachadh an suidheachadh, agus iarbhail na stailc.
Anns an nobhail, bithidh Zola a' toirt luaidh air teoiricean ginteil a mhìneachadh gnìomhan a' phrìomh-charactar, Étienne Lantier.
Tha tiotal an leabhair, Germinal, a' toirt iomradh air mìos an earraich anns a' mhìosachan Frangach poblachdail, mìos a tha a' samhlachadh ath-ùrachaidh agus, mar sin, dòchas airson àm as fheàrr ri teachd.
Ceanglaichean a-mach[deasaich | deasaich an tùs]
- Germinal air Wikisource (Fraingis)
- Germinal air an eadar-lìn(Fraingis)
- Germinal, eadar-theangachadh gu Beurla le Havelock Ellis (1894)


text:
- TIOTAL
- Eaglais na Paraiste, An Lagaidh an Ear
- EXTERNAL ID
- QZP40_CARD_5669
- ÀITE
- An Lagaidh an Ear
- SIORRACHD/PARRAIST
- ROS: Lagaidh
- LINN
- 1920an; 1930an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 37297
- KEYWORDS
- cairtean-puist
eaglaisean
paraistean
An Lagaidh an Ear
Air a' chairt-phuist seo chithear Eaglais Paraiste An Lagaidh.
Bha an eaglais, a th' air a leagail a-nis, air a togail air Cnoc a' Chaibeil ann an 1818-19 le Seumas Gilleasbaig Greumach. Ghabh i àite eaglais na bu thràithe a bha na seasamh ann an lagan ann am Bruach Màiri a bha faisg air làimh. 'S ann bho lagan a tha an t-ainm Lagaidh a' tighinn


text:
- TIOTAL
- Bodach na Nollaig a' tadhal air Uàrd na Cloinne, Ospadal an Ràthaig Mhòir
- EXTERNAL ID
- PC_NURSES1_029
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1950an
- NEACH-FIOSRACHAIDH
- Nurses League of Inverness Hospitals
- AITHNEACHADH MAOINE
- 29315
- KEYWORDS
- ospadalan
cùram-slàinte
Tha Iain MacCoinnich (san leabaidh) a' coimhead glè amharasach fhad 's a tha Bodach na Nollaig a' toirt seachad thiodhlacan air Uàrd na Cloinne aig seann Ospadal an Ràthaig Mhòir ann an Inbhir Nis.
Chaidh a' chiad ìre de dh'Ospadal ùr an Ràthaig Mhòir fhosgladh ann an 1983


text:
BBC Radio nan Gàidheal Programmes A to Z - S
Samhradh sna srathan
Easaidh Stiubhart o Chataibh air an rathad a-rithist. Essie Stewart on the road again
Samhraidhean Dìomhair
Dràma ùr le Catrìona Lexy Chaimbeul bhon nobhail aice. Le Dòmhnall Camshron a' stiùireadh.
Santa Claus am Mòinteach Bharabhais
Tha balach ann a Nis a' feitheamh ri Santa. Sgeulachd le Donnchadh MacGillIosa.
Saoghal Sona
Elidh Mackenzie takes us to the world of songs based on some good news stories of 2010.
Sàr Òrain - Coill' an Fhàsaich
Sgeulachd an òrain ainmeil a rinneadh le Dòmhnall MacPhilip a chaochail bho chionn ghoirid
Sàr Òrain - Nìghneag a' Ghràidh
A' beachdachadh air an òran ainmeil aig Murchadh Moireasdan às na Hearadh.
Sasainn v Alba
Gèam càirdeil a' comharrachadh 150 bliadhna de Chomann Ball-coise Shasainn, Sassann v Alba
Seachdain sa Chogadh
Na bha tachairt sa Chiad Chogadh gach seachdain bho chionn ceud bliadhna.
Seanchas Eighrig Mhàrtainn
Eighrig Mhàrtainn ag innse mu obair sa NAAFI aig àm an Dàrna Cogaidh. Le Maureen NicLeòid.
Seirbheis Chuimhneachaidh a' Chogaidh Mhòir
James Naughtie commentates live from Glasgow Cathedral at the Commonwealth Service.
Seirbheis Nàiseanta
Triùir Uibhisteach a' cuimhneachadh air an t-Seirbheis Nàiseanta a rinn iad fhèin.
Seòid a' Ghramofon
A selection of pre-war singers who recorded gramophone records. With Fred MacAulay.
Seòid a' Mhòid
Cò iad agus dè bhios iad a' dèanamh? Coinnichidh sinn ri cuid dhiubh san t-sreath seo.
Seonaidh MacCoinnich - Am Firhill Flyer
The famous player who played for Partick Thistle and for Scotland.
Seumas 'An Bhàin - 60 bliadhna an Afraga
James Murray, of East London, is interviewed by Maureen MacLeod.
Seumas 'an Bhà in 60 Bliadhna an Afraga
James Murray, a Lewis exile living in South Africa, talks to Maureen Macleod.
Sgeulachd an Duine
Sgeulachd an duine bho Dhonnchadh MacGillIosa agus bho Fhionnlagh Macleòid.
Sgeulachd Beatha
Còmhraidhean le daoine mum beatha gu ruige seo. Conversations on life stories
Sgeulachd Beatha à New York
1/1 Mairead Block ag innse do Mhaureen Nicleòid mu beatha, agus an tennis, ann a New York!
Sgeulachd Sgoil na Cille
Alasdair MacNeill and Angus MacLeod attended the school for Highland boys in Dunbarton.
Sgìr' an Eòlais
Duncan Ferguson presents Islay recordings from the School of Scottish Studies archive.
Sgitheadh a' Hardangervidda
Roddy Maclean gives us an insight into his trip skiing the Hardangervidda region of Norway
Sgoil Airidhantuim
Angela NicFhionghuin le dealbh air a' sgoil mus dùin na dorsan son an turas mu dheireadh.
An Sgoil Chòcaireachd
Etta Beaton and Catherine Murray revisit Duncraig Castle, their former cookery school.
Sgrìobhaidhean às an Trainnse
Leabhraichean-là Murdie MhicÌomhair agus Mhurchaidh Mhoirich bhon Chiad Chogadh.
Sia Òrain
Sùil air òran aig a bheil eachdraidh inntinneach. Gaelic songs with interesting histories.
Siubhal gu Seachd le Pluto
Comhradh is deaspad an fheasgair. Afternoon chat and discussion
Siubhlaidh mi na Cladaichean
What can be found on western Lewis' shores? Donald MacDonald goes beachcombing.
Slàinte Mhath
Cuirm air leth sònraichte mu òrain na dibhe a chaidh a chlàradh aig Celtic Connections.
Slighe gu Santiago
Gillebride MacIlleMhaoil air slighe an luchd-taisteil. The pilgrim's path to Santiago
Slighe Iain Muir
Air chuairt a' comharrachadh beatha Iain Muir; Albannach, eòlaiche-nàdair 's àrainneachd.
Somhairle aig StAnza
New music set to Sorley MacLean poems at St Andrews poetry festival. With Myles Campbell.
A Song of Crotal and White - An-diugh
How has Lewis changed for the MacDonald Sisters since the film of 1969?
Spiorad a' Charthannais
The life of a leading poet of the 19th century, John Smith from Iarshadder, Lewis.
Spiorad a' Charthannais
Iomradh air beatha 's bàrdachd Sheonaidh Phàdraig, Bàrd Iarsiadar à sgìr' Ùig Leòdhais.
Spiorad a' Chiùil
Music to touch the soul from the Gaelic Society of Inverness's concert in Strathpeffer.
Spòrs na Seachdain
Spòrs ionadail, nàiseanta agus eadar-nàiseanta. A sports news round-up
Sruth an Eòlais
Catriona 'Cacile' NicNèill ag innse mu na h-òrain a chlàr i do Sgoil Eòlais na h-Alba.
Suipear Burns
Suipear Burns an Gàidhlig le òraidean, òrain is bàrdachd mar chuimhne air Raibeart Burns.


text:
Hyères
‘S e port agus baile meadhanach ann an ceann a deas na Frainge a th’ ann Hyères (IPA: 'jɛʁ, Ocseadanais: Iero, IPA: 'jeɾɔ). ‘S ann às an fhacal Laideann Araea, neo boglach saillte a th’ann ainm a’ bhaile.[1] Chaidh am baile a chlàradh airson a’ chiad turas ann an 963 mar Eras. Tha e suidhichte eadar 0m agus 364m os cionn ìre na mara (42 ann am meadhan),[2] 65km air falbh bho Mharseille agus 702km bho Pharis prìomh-bhaile na dùthcha.[3] Tha 55,135 daoine a’ fuireach anns a’ bhaile.[4] Tha gnothaichean turasachd agus gnìomhachas a’ phuirt agus àiteachas gu math làidir an seo.
Susbaint
Eachdraidh[deasaich | deasaich an tùs]
Thog na Greugaich daingeanach anns an sgìre anns an IV linn R. C. ris an canadh Olbia.[5] Chruthaich na Ròmanaich port ris an canadh Pomponiana dìreach ri taobh Olbia anns an 2na linn R.C.[6]
Chaidh Olbia a mhilleadh leis an Rìgh Gontran ann an 578. Chaidh am baile a chlàradh airson a’ chiad turas ann an dà sgrìobhainn bho 963: litir eaglaiseil bhon Phàp Leon VIII agus èigheachd bho Conrad, Rìgh na Bourgogne agus Provence, a thug am baile is an sgìre do dh’ Abaid Montmajour. Thog Guillaume de Marseille Caisteal Hyères anns an 11mh linn, an dèidh do ruaig a thoirt air na Arabaich[7]. ‘S e an 8mh baile na bu motha na Provence a bh' ann Hyères aig toiseach an 14mh linn, le mu 5,000 daoine a’ fuireach anns a’ bhaile, ach chaochail mòran dhuibh leis a' Phlàigh, a ràinig ann an 1347. Cha robh ach mu1,900 daoine an seo an ceann ciad bliadhna.
Daoine ainmeil[deasaich | deasaich an tùs]
Chuir Robert Louis Stevenson dà bhliadhna seachad ann an Hyères, eadar 1883 agus 1885, dìreach mar Joseph Conrad agus Lev Tolstoj. A bharrachd air sin, chaochail an sgrìobhadair Saint-John Perse (1887 – 1975) ann an Presqu’Île de giens, dìreach ri taobh a’ bhaile, agus bha taighean aig Edith Warton agus Paul Bourget ann an Hyères cuideachd.[8]
(air a dhèanamh le Uicipeid)
Bailtean Co-cheangailte[deasaich | deasaich an tùs]
- Coni (An Eadailt)[9]
- Koelkelberg (A' Bheilg)[10]
- Rottweil (A' Ghearmailt)[11]
Ceanglaichean A-mach[deasaich | deasaich an tùs]
Iomraidhean[deasaich | deasaich an tùs]
- ↑ Toponymie des communes du Var
- ↑ Mongabay
- ↑ Distance Calculator
- ↑ Cunntas-sluaigh na Frainge
- ↑ Fouilles à Olbia, Jacques Coupry, Revue Gallia, duilleagan 3-33, CNRS, 1954
- ↑ Jacques Coupry, Le Site Antique d'Olbia, Revue Archéologique, 1947, duilleagan 12-22
- ↑ Henry de Gérin-Ricard, Actes concernant les vicomtes de Marseille et leurs descendants, Picard, 1926
- ↑ La Côte d'Azur des écrivains, C. Arthaud agus E. Paul, Edisud 1999
- ↑ Mineastralachd na Dùthchanan Cèin
- ↑ Fiosrachadh na Comhairle
- ↑ Mineastralachd na Dùthchanan Cèin


text:
3 an Giblean
'S e 3 an Giblean an 93mh latha dhen bhliadhna a rèir a' Mhìosachain Ghriogaraich (94mh ann am bliadhna-leum). Tha 272 latha air fhàgail gus deireadh na bliadhna.
Susbaint
Tachartasan[deasaich | deasaich an tùs]
Breithean[deasaich | deasaich an tùs]
- 1924 - Marlon Brando, ann an Omaha (Nebraska). Actair às na Stàitean Aonaichte.
- 1934 - Jane Goodall, ann an Lunnainn. Daonn-eòlaiche à Sasainn.
Bàsan[deasaich | deasaich an tùs]
- 1910 - Richard Abegg, ann an Tessin. Ceimigear às a' Ghearmailt.
- 1927 - Marco Fidel Suárez, ann am Bogotá. Fear-poileataigs à Coloimbia.


text:
Buaidh Tighearnas nan Eilean fhathast a’ cumail a’dol?
Tha mi air an suideachadh ann an Iarac/Iaran/Afghanistan air deasbad grunn tursan le Chuc agus tha mise den bheachd gur e gu math doirbh dhomhsa beachd sam bith a’ gabhail ris air ri linn ‘s nach eil earbsa sam bith agam san fhiosrachadh a tha tighinn a-mach sna àiteachean ud. Chan eil càil a fhios agam far am faigh mi no duine sam bith eile an fhìrinn. Cha chreid nach eil a h-uile naidheachd a tha tighinn thugainn a’ dol tro na làimhean salach de na dotairean-snaimh. Mar eisimpleir a h-uile turas a tha am prìomhairean Iaran faisg air miocrofon cò a dh’eadar-theangaicheas sin air ar son agus cò a phàigheas an neach-eadar-theangair. An tuirt e, ‘cuir crìoch air Israel’ no ‘cuir stad air cumhachd Israel’. Agus ma bhios thusa a’ fuireach ann an Tehran, mur a bi Beurla agad, am biodh sibhse a’ faighinn na thuirt Blair no Bush no dreach a chuir cuideigin car ann?
Nuair a rinn Rèidio nan Gaidheal cunntas-bheachd an robh na freagairtean gòrach no an e ceist ghòrach a bh’ ann sa chiad dol-a-mach? An e Ameireaga no Iaran a tha nas cunnartaiche? Uill faodaidh a h-uile càil a bhith cunnartach dhut ma tha thu faisg air làimh nuair a tha e a’ dol ceàrr. Ma tha do sgian air sgeilp sa chidsin, chan eil i cunnartach. Ma bhios i anns do phòcaid an ath-turas a thèid thusa dhan taigh-seinnse tha sin diofraichte. Agus ma bhios sibh a’ dol dhan taigh-seinnse le do sgian ort dìreach air sgàth gum bi sgian aig a h-uile mac-màthar eile, uill a-rithist bidh suideachadh gu tur buileach cunnartach ann. Tha fhios agam nach eil ball-airm niuclasach sa h-uile cidsin ach tha mi den bheachd gum bi feadhainn dhiubh a’ gabhail ris an t-samhla a tha siud.
Bha ar-a-mach sna stàitean nach eil? Bha ar-a-mach aig na Iaracaich cuideachd agus fiù ‘s aig na Frangaich. Tha e follaiseach gu bheil a h-uile turas a tha ar-a-mach ann bi coltas diofraichte tighinn às. Mus do thoisich an dàrna chogaidh Iaraic thàinig an Fhraing a-mach gu làidir an aghaidh Ameireaga aig coinneamh na Dùthchannan Aonaichte. Thug iad cogais an t-saoghail orra fhèin le stoidhle agus dh’argamaid iad puingean fileanta pongail. Chaidh an cabhlach thar a’ chuain ge-tà agus bha ‘freedom fries’ air an cruthachadh – dè tha ceàrr leis an fhacal beurla ‘chips’, chan eile agad ach aon facal a chleachdadh agus thusa gun fheum sam bith iomradh a thoirt air na Frangaich.
Cha toil duine sam bith cogaidh agus tha e ceart a bhith a’ dèanamh a h-uile oidhirp gus am bhith ga sheachnadh ach nuair a thig e gu aon agus gu dhà bidh na luchd-poileataics gan tòiseachadh agus coma leotha de am beachd a tha agamsa, thusa no Chuc.
Leugh mi gur e às a’ Bhreatainn Bheag a bha dithis às gach triùir den 70,000 Frangaich a chaidh a-null dha Ameireaga gus taic a thoirt dhan iomairt shaorsa. Chan e a-mhàin na Dòmhnallaich a’ cur beagan cruth air na Stàitean Aonaichte.
Co-dhiù, air ais dhan roinn Eòrpa far a bheil an Fhraing a’ leigeil a-steach beagan cultur Ameireaganach tron doras chùl a’ dh’aindeoin a bhith a’ gearain mu ‘mondialisation’ (dluth-chruinneas) aig an aon àm. ‘S iadsan a tha a’ ceannaich na tiops agus burgers ge b’e dè an t-ainm a th’ orra. Chan eil mòran thìde a-nis gus am bi a h-uile càil a’ dol fodha. Ach fuireach mionaid - a bheil fhios agad gur ann an tri bailtean ann an ‘Breizh Isel’ (’s e sin far a bheil fhathast beagan Breatnais) gheibh thu clàr-bìdh sa Bhreatnais taobh a-staigh am ‘McDo’ ma thogras tu?


text:
- TIOTAL
- Uilleam Moireasdan, Bun-sgoil Dhiùranais, 1948.
- EXTERNAL ID
- PC_WMORRISON_057
- ÀITE
- Diùranais
- SGÌRE
- Eadar Dhà Chaolas agus Diùranais
- SIORRACHD/PARRAIST
- CATAIBH: Diùirnis
- DEIT
- 1948
- LINN
- 1940an
- NEACH-FIOSRACHAIDH
- Willie Morrison
- AITHNEACHADH MAOINE
- 30544
- KEYWORDS
- luchd-naidheachd
luchd-deasachaidh
meadhanan
croitean
'S e seo dealbh-camara de Uilleam Moireasdan, aois 7, aig Bun-sgoil Dhiùranais san Lùnastal 1948.
'S e Uilleam, fear aig a bheil a' Ghàidhlig, am mac aig Seòras is Jess Mhoireasdan, nach maireann, o Shaingea Beag, dà mhìle an ear-dheas air Diùranais air cost a tuath Chataibh. Leig Uilleam dheth a dhreuchd o chionn ghoirid an dèidh bliadhnaichean fada na neach-naidheachd. Thòisich e a dhreuchd sna naidheachdan ann an 1966 san Sunday Post aig D.C. Thomson. Bha e cuideachd ag obair aig a' Pheople's Journal, aig an Alloa Advertiser, an Lothian Courier agus am Press and Journal. 'S e an neach-deasachaidh aig an North Star far trì bliadhna o 2002 gu 2005, agus 's ann aig an Inverness Courier a bha e ag obair nuair a leig e dheth a dhreuchd ann an 2006. Chan fhada bho fhuair e Cuach Barron aig Duaisean na Gàidhealtachd 's nan Eilean do na Meadhanan


text:
Bhuannaich B’ eòlach do Sheanair air an duais Choimhearsnachd, Dualchais is Turasachd le taic bho Iomairt na Gàidhealtachd is nan Eilean (HIE) aig Duaisean Gàidhlig na h-Alba 2016 an raoir (16 An t-Samhain).
Read more
B’ eòlach do Sheanair air won the Highlands and Islands Enterprise (HIE) sponsored Community, Heritage and Tourism Awards at the Scottish Gaelic Awards at the Grand Central Hotel in Glasgow last night (Wednesday 16 November).
Read more
Tha prìomh fhoillsichear Gàidhlig stèidhichte ann an Innse Gall dol a fhaighinn buannachd bho maoineachadh luach £13,390 bho Iomairt na Gàidhealtachd is nan Eilean (HIE) airson cuideachadh le bhith a’ cuimseachadh air margaidean eadar-nàiseanta gus an obair a leudachadh.
Read more
Mar buidheann a tha a' snìomh leasachadh eaconamach is coimhearsnachd còmhla, tha sinn moiteil às an eachdraidh aig HIE a-thaobh a bhi a' cumail taic mhòr, bhuadhach ris a' Ghàidhlig airson bunnachdan cultarail agus eaconamach. Tha sinn a' faicinn gu bheil Gàidhlig mar so-mhaoin sonraichte airson Alba. Airson barrachd fhaighinn a-mach mu na dleastasan a tha sinn a' cur romhainn airson HIE agus Gàidhlig, faic Ar Plana Gàidhlig.
Tha sinn ag obair air leasachadh ar làrach-lìn Gàidhlig, agus an dùil fhoillseachadh an ath bhliadhna. Ach an dràsta, faigh a-mach barrachd mu:
Às leth HIE, bidh Comunn na Gàidhlig (CnaG) a' ruith sgeamaichean taic-airgid airson buidhnean coimhearsnachd agus companaidhean prìobhaideach. Tro na sgeamaichean seo, tha sinn ag amas air buaidh a thoirt air an eaconamaidh agus a' Ghàidhlig le bhith a' cumail taic ri buidhnean agus companaidhean a thaobh margaideachd agus ùr-ghnàthachadh. Faigh a-mach mu Taic do Ghnìomhachasan.
Bidh CnaG a' cumail taic ris na Sgìrean Cunntachail againn le bhith a' toirt comhairle air mar 's urrainn coimhearsnachdan Gàidhlig a chleachdadh mar so-mhaoin agus far a bheil e comasach, taic-airgid seachad airson proiseactan. Faigh a-mach mu Taic do Choimhearsnachdan.
Tha an Sgeama Greis Gnìomhachais airson oileanaich air a bhith ga ruith airson còrr is 10 bliadhna le Comunn Na Gàidhlig (CnaG) as leth HIE. Tha seo a' toirt cothroman do ghnìomhachasan taic fhaighinn gus oileanach a thoirt a-staigh tron t-Samhraidh airson pròiseactan leasachaidh Gàidhlig. Faigh a-mach mu Greis Gnìomhachais.
Tha Gàidhlig mar phàirt cudromach do dhualchais agus cultar na h-Alba. A bheil cothroman ann do ghnìomhachasan turasachd Gàidhlig a chleachdadh? Dh' innse rannsachadh gun robh ùidh aig còrr is 50 % de luchd-tadhail ann a bhith a' faicinn neo a' cluinntinn Gàidhlig. Ciamar 's urrainn do ghnìomhachasan turasachd Gàidhlig a chleachadh? Ciamar 's urrainn do Ghàidhlig seirbheisean agus bathair nan gnìomhachasan a bhrosnachadh? Faic an bhideo agus faigh a-mach barrachd.
As an agency that integrates economic and community development, HIE has a proud record of significant investment in Gaelic to achieve both cultural and economic benefits. We see Gaelic as an asset for Scotland. To find out more about our commitments for HIE and Gaelic, please see Our Gaelic Plan.
We are currently redeveloping our Gaelic website content and look to publish next year. In the meantime, find out more about:
On behalf of HIE, Comunn na Gàidhlig (CnaG) run three funding schemes for community organisations and private companies. Through these schemes, we aim to have an impact on Gaelic and the economy by supporting organisations who through marketing and innovation are using Gaelic as an asset. Find out more about Business Support.
CnaG provide support to our Community Account Managed (CAM) areas by providing advice on how communities can use Gaelic as an asset and where appropriate, funding for projects. Find out more about Community Support.
The Gaelic Summer Placement scheme, which has been operated by Comunn na Gàidhlig (CnaG) successfully for the past 10 years, provides financial support to businesses that employ students to take forward Gaelic development projects. Find out more about Student Placements.
Gaelic is an important element of Scotland’s linguistic and cultural heritage. But what is its untapped potential in tourism terms? Visitor research tells us that over 50% of visitors interviewed were either very or fairly interested in our Gaelic language. How can tourism businesses best address this interest? How can ‘Gaelic’ entertain, excite and stimulate further interest in your tourism products? Discover ways to do this along with helpful tips and advice through our webinar.


text:
České Budějovice
’S e České Budějovice (IPA: /ˈtʃɛskɛː ˈbuɟɛjovɪtsɛ/) (“Budweis” mar a theirear ris gu tric anns na cànanan eile) ceann-bhaile Bohemia a Deas anns an t-Seic. Is e am baile as motha dhen sgìre, agus an seachdamh baile as motha dhen dùthaich.
Susbaint
Cruinn-eòlas agus eachdraidh[deasaich | deasaich an tùs]
Tha České Budějovice na laighe ann am meadhan Bohemia a Deas, ann an srath na h-aibhne Vltava. Tha an abhainn Malše a’ ruith a-steach don Vltava faisg air meadhan a’ bhaile, agus tha lochan gu leòr san dùthaich mun cuairt, mòran dhiubh air an dèanamh le daoine anns an 15mh agus 16mh linn. Tha am baile a’ laighe 381 meatair (1,250 troigh) os cionn àirde na mara, agus tha a’ chrìoch bheanntach Šumava faisg anns an àird a deas.
Bhuineadh am baile dhan Ostair-Ungaire bho 1867 gu ruige 1918.
Chaidh am baile a stèidheachadh le Hirzo, ridire do rìgh Přemysl Otakar II de Bohemia, anns a’ bhliadhna 1265. Dh’fhàs e na bu mhotha anns an 16mh linn a chionn mèinnearachd airgid, malairt, agus tuathanachas èisg. Bho thùs, bha a’ mhòr-chuid de na daoine Seiceach, mar a tha an-diugh, ach rè na linntean bha seo ag atharrachadh. B’ iad na Gearmailtich an dàrna poball a bu chudromaiche. Dh'fhàs e a bhith na cheann-bhaile air Bohemia a Deas aig toiseach na 20mh linn. Ann an Lùnastal 2002 bha tuil mhòr ann.
Poball agus gnìomhachas[deasaich | deasaich an tùs]
Tha mu 96,000 duine buan-chòmhnaidheach sa bhaile (27/3/2009, [1]). Ach tha mu 12,000 oileanach ag ionnsachadh anns a’ bhaile aig Oilthigh Bohemia a Deas (5/1/2009, [2]) agus tha a’ chuid as motha dhiubh siud a’ tighinn à bailtean eile. Tha mu 95% dhen phoball Seiceach. ’S iad am mion-sluagh as motha na Ròmanaich (no daoine dubh-shiùbhlaich). B’ iad na Gearmailtich a’ mhòrchuid gus dèireadh na 19mh linn, agus an dàrna cuid a bu mhotha an dèidh sin, ach bha aca ris an t-Seic fhàgail an dèidh deireadh an Dàrna Cogaidh. Am measg nan daoine ainmeil a rugadh sa bhaile tha Vladimír Remek, a' chiad speuradair, ach a-mhàin an fheadhainn às na Stàitean Aonaichte agus às an Aonadh Sobhiat, a chaidh anns an fhànas.
Tha am baile ainmeil airson grùdaireachd leanna. Tha dà thaigh-grùide sa bhaile an-diugh. Tha Budějovický Budvar (“Budweiser Budvar Brewery” sa Bheurla) a' dèanamh Budějovický Budvar (“Budweiser Budvar”, mar a chanar ris anns an Roinn-Eòrpa, no “Czechvar”, mar a chanar ris anns na Stàitean Aonaichte agus Canada far a bheil “Budweiser Budvar” na ainm air leann bhon taigh-ghrùide Ameireagach Anheuser-Busch). Agus tha Samson (gu h-oifigeach: Budějovický měšt'anský pivovar - “Budweiser Bier Bürgerbräu” sa Bheurla) a’ dèanamh “Samson”.
Tha factaraidhean cudromach eile ann, m.e.: Koh-i-Noor Hardtmuth (a’ dèanamh uidheam-sgrìobhaidh), Motor Jikov agus Robert Bosch (innleadaireachd), GAMA (bathar plastaig airson leigheas agus leigheas bheathach) agus Gamex (bathar plastaig airson gnìomhachas-bìdh).
Tha an stèisean cumhachd niuclasach Temelín 24 km (15 mìle) air àird a tuath a’ bhaile.
Seallaidhean[deasaich | deasaich an tùs]
Tha mòran togalaichean Gotach, linn an ath-bheòthachaidh is baroc ann an České Budějovice. ’S iad an fheadhainn as cudromaiche: Eaglais an Naoimh Moire bhon bhliadhna 1265 agus an “Černá věž” ( an Tùr Dubh) bhon 16mh linn. Tha a’ chuid as motha dhiubh ann am meadhan eachdraidheil a’ bhaile a tha na laighe mu thimcheall ceàrnaig mòire le talla a’ bhaile agus le sràidean fo dhìon air gach taobh dhith. Tha meadhan a’ bhaile air a chuartachadh leis an dà abhainn agus le “Canàl a’ Mhuilinn”.
Anns a’ bhliadhna 1827 thòsich a’ chiad rathad-iarainn air a tharraing le eich air mòr-thìr na Roinn Eòrpa, ’s e a’ ruith eadar České Budějovice agus Linz san Ostair (bha an dà bhaile anns an Ìompaireachd Ostaireach aig an àm ud). Tha taigh-tasgaidh dha a-nis sa bhaile.
Faisg air a’ bhaile (10km) tha an caisteal agus am baile Hluboká nad Vltavou no tobhta de chaisteil aig Jan Žižka (gaisgeach nàiseanta Seiceach) ann an Trocnov. Agus beagan nas fhada air falbh (30km) tha am baile Český Krumlov a tha air an liosta de làraichean dualchais na Cruinne aig UNESCO.
Daoine ainmeil[deasaich | deasaich an tùs]
- Rugadh Vladimír Remek, paidhleat, speuradair agus neach-poileataigs an seo 26 an t-Sultain 1948
Bailtean co-cheangailte[deasaich | deasaich an tùs]
Iomraidhean[deasaich | deasaich an tùs]
- ↑ http://aplikace.mvcr.cz/adresa/c/ceske/index.html Oifis Rìoghachd na Seice
- ↑ http://www.jcu.cz/data_fakta Oilthigh na Bohemia a Deas
- ↑ TwinCities Nederland
- ↑ 4.0 4.1 4.2 4.3 4.4 4.5 BUDWeb.cz ("information server" a' bhaile)
- ↑ Stadt Linz
- ↑ 6.0 6.1 6.2 6.3 6.4 Làrach Talla a' bhaile


text:
Kl. Ianair .i. f. l. ix. Anno Domini m.lxxx.iii.
Domnall H. Canannan ri Ceniuil Conaill a suis occisus est.
Aedh H. Mael Sechlainn ri Ailigh, Muircertach H. Cairill airchinnech Duin sui brethemnachta & seanchais, Tadhg H. Taidhg airchinnech Cille Da Lua in pace quiéuerunt.
Gilla Mo Ninne airchinnech Lugbaidh occisus est.
Aedh Meranach do bathud oc Luimniuch.
Ri Ceniuil Ennai do marbadh la Donnchadh H. Mael Sechlainn la righ n-Ailigh.
Domnall H. Lochlainn do ghabail righi Ceniuil Eogain. Crech righ lais for Conaillibh co tuc boroma mor & co taraidh tuarustal don creich-sin do Feraib Fernmuighi.
p.518


text:
- TIOTAL
- Ospadal Cuimhneachaidh MhicFhionghain, An t-Eilean Sgitheanach, mu 1925
- EXTERNAL ID
- HLH_DEWAR100_032
- ÀITE
- An t-Àth Leathann
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- LINN
- 1920an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 1693
- KEYWORDS
- Comataidh Sheirbheisean Meidigeach na Gàidhealtachd 's nan Eilean
Aithisg Dheòirich
Comataidh Dheòirich
Ann an1925, le cùram fo thabhartas, agus le dotairean ùra agus nursaichean air an deagh thrèanadh, bha iad air ìre ùr a chosnadh a thug seachad cothroman air prìomh-chùram slàinte don t-sluagh. Cuideachd, leis na tabhartasan a fhuair iad dhaibh fhèin, bha cuid de ospadalan sgìreil, gu h-àraidh Ospadal MhicFhionghain san Eilean Sgitheanach agus Ospadal Belford sa Ghearasdan, comasach air cumail a' dol.
B' e Ospadal Cuimhneachaidh MhicFhionghain a' chiad ospadal a fhuair tabhartas, ann an 1914, bhon t-Seirbheis Mheidigich ùr-stèidhichte don Ghàidhealtachd 's na h-Eileanan.
Tha an t-ìomhaigh seo mar phàirt de thaisbeanadh air loidhne a' comharradh ceud bliadhna Chomataidh Seirbheisean Meidigeach na Gàidhealtachd 's nan Eilean, agus glè thrice thathas a' toirt iomradh air mar Chomataidh Dheòirich an dèidh a chathraiche Sir Iain Deòir BP. Chuir aithisg a' Chomataidh air dòigh an t-slighe airson a' chiad seirbheis slàinte air an t-saoghal, Seirbheis Meidigeach na Gàidhealtachd 's nan Eilean, a rinn cruth-atharrachadh air solar meidigeach agus a tha air a mheasadh mar ro-theachdaire Seirbheis Nàiseanta na Slàinte.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Skye and Lochalsh Archives
Cliog > an seo airson a dhol gu toiseach an taisbeanaidh.


text:
- TIOTAL
- An Cuiltheann o Bhruach na Frìthe
- EXTERNAL ID
- QZP40_CARD_2543
- ÀITE
- Sligeachan
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Port Rìgh
- LINN
- 1920an; 1930an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 34449
- KEYWORDS
- beanntan
sreap
O mhullach Bruach na Frìthe (958m, 3143 troigh), tha na beanntan, dromannan agus creagan briste basalt aig a' Chuiltheann a' sìneadh a-mach nan glòir air gach taobh. A dh'aindeoin a bhith na Mhunro, chan eil Bruach na Frìthe air a mheas ro dhoirbh, ged a gheibhear sàr shealladh bhuaithe air druim a' Chuilthinn. B' e seo an dara beinn dhen Chuiltheann a chaidh a shreap, agus bha sin ann an 1845, nuair a ràinig an t-Ollamh J. D. Foirbeis agus Donnchadh Mac an t-Saoir gille-taic às an sgìre am mullach à Sligeachan


text:
“I have no doubts that Angus Peter Campbell is one of the few really significant living poets in Scotland, writing in any language.” Sorley MacLean (West Highland Free Press, October 1992)
Angus Peter Campbell is an award-winning poet, novelist, journalist, broadcaster and actor. Born and brought up in South Uist he spent his teenage years in the Oban area where he was taught by Iain Crichton Smith at the local High School. He graduated with Double Honours in Politics and History from Edinburgh University and since then has worked in the media.In 2001 he was awarded the Bardic Crown for Gaelic poetry. In 2002 he was given a Creative Scotland Award for Literature and in 2008 was nominated for a BAFTA Best-Actor Award for the lead role in the Gaelic film, Seachd. His Gaelic novel ‘An Oidhche Mus do Sheòl Sinn’ was voted by the public into the Top Ten of the 100 Best-Ever Books from Scotland in the Orange/List Awards.
Tha Aonghas Pàdraig Caimbeul air iomadach duais a chosnadh mar bhàrd, nobhailiche, neach-naidheachd, craoladair agus cleasaiche. Buinidh e do dh’Uibhist-a-Deas far an deach a thogail gus an do ghluais a theaghlach a mach gu sgìre an Òbain nuair a bha e 13. Chaidh e dhan Àrd Sgoil an sin, far an robh Iain Crichton Mac a’ Ghobhainn ga theagasg. Cheumnaich e le Àrd Urram ann am Poileataics agus Eachdraidh o Oilthigh Dhùn Èideann, agus tha e air a bhith ag obrachadh anns na meadhanan on uairsin.Ann an 2011 chaidh Crùn na Bàrdachd a thoirt dha. Ann an 2002 choisinn e Duais Chruthachail na h-Alba agus ann an 2008 chaidh ainmeachadh airson BAFTA son an Cleasaiche as fhèarr son na rinn e anns am film Seachd. Chaidh an nobhail Gàidhlig aige, ‘An Oidhche Mus do Sheòl Sinn’ a bhòtadh a-steach leis a’ phoball dhan Phrìomh Dheich anns a’ chlàr airson na 100 leabhraichean a b’ fhèarr a chaidh riamh a dhèanamh an Alba.Sgrìobh Somhairle MacGill-Eain seo mu dheidhinn – “Chan eil teagamh sam bith agam nach e Aonghas Pàdraig Caimbeul fear de na bàird as fhèarr a th’againn ann an Alba, ann an cànan sam bith.”


text:
Taic-airgid do luchd-bathair air na h-aiseagan
- 3 An Dàmhair 2013
Gheall Riaghaltas na h-Alba £1.9m gus dèanamh cinnteach nach tèid faraidhean aiseig do chompanaidhean a tha a' giùlain bathair do na h-Eileanan Siar, Colla agus Tioradh suas ach 2.7% bhon t-Samhradh seo tighinn.
Tha companaidhean bathair air a bhith a' fulang bho chaidh sgeama RET a thoirt bhuapa as t-Earrach 2012.
Sheall aithisg bhon Riaghaltas anns a' Ghiblean gun robh seo a' toirt buaidh air eaconamaidh nan eileanan sin, agus gun robh an àireamh de làraidhean a bha a' siubhail air na slighean sin air a dhol sìos às dèidh do chompanaidhean bathair faraidhean nas saoire fo RET a chall.
Tha Ministear na Còmhdhail, Keith Brown, a-nis air fhoillseachadh gun tèid an £1.9m a chosg thar an ath dhà bhliadhna-ionmhais gus taic a thoirt dhaibh.
Tha an Riaghaltas ag amas àrdachadh sam bith air faraidhean do luchd-bathair a chumail aig an aon ìre ris a' chòrr de lìonra nan aiseagan.


text:
Diùranais
'S e baile air a' Ghàidhealtachd a tha ann an Diùranais (Beurla: Durness). Tha am baile suidhichte air Caolas Diùranais. 'S sin am baile as motha air iar-thuath na h-Alba. Tha e air na mòr-rathaidean A836 agus A838 eadar Inbhir Theòrsa (116 cilemeatair/72 mìle san ear) agus Ulapul (109 cilemeatair/68 mìle sa deas). 'S e seo na co-chomharran aige: 58° 34′ 12″ Tuath agus 4° 45′ 0″ Iar.
Tha timcheall air 400 duine a' fuireach an seo.
Tha am baile ainmeil airson an uaimh aige ris an canar Uamh Smudha. Tha Clo Mor Cliffs faisg air, tha iad cho àrd ri 281 meatair (921 troigh) agus mar sin 's iad na sgeirean as motha air feadh tìr-mòr Bhreatainn.
Ceanglaichean a-mach[deasaich | deasaich an tùs]
- Iomraidhean nam mapaichean airson comharradh-clèithe: NC 401 679
- Diùranais aig Undiscovered Scotland


text:
- TIOTAL
- Eiidh is Roberta Easton, Innis nan Damh
- EXTERNAL ID
- PC_WMORRISON_016
- ÀITE
- Innis nan Damh
- SGÌRE
- Asaint
- SIORRACHD/PARRAIST
- CATAIBH: Asaint
- LINN
- 1920an
- NEACH-FIOSRACHAIDH
- Willie Morrison
- AITHNEACHADH MAOINE
- 30512
- KEYWORDS
- deilbh
pàiste
leanaban
'S e seo dealbh-camara de Eilidh Easton leis an nighinn bhig aice, Roberta.
Bha Eilidh 's an duin' aice, Raibeart - air an robh 'Bodach Easton' san sgìre - a' fuireach ann an Innis nan Damh fad iomadh bliadhna gus an deach an taigh aca na theine anmoch sna 1940an 's a rinn iad gluasad a dh'Eiliginn. 'S e na nàbaidhean aig Mgr 's a' Bh-Uas Dòmhnall Corbett, na seanphàrantan aig an neach-naidheachd 's an deasaiche Gàidhealach, Uilleam Moireasdan. 'S ann mar 'Bobbie' a dh'aithnicheadh an nighean aca, Roberta. Rinn i trèanadh na tidsear agus bha i na ceannard air sgoil an Lagain


text:
An t-Àrd-Ollamh Neil Simco
Iar-Phrionnsapal airson Fàs a' Churraicealaim agus Iar-Phrionnsapal Eadar-amail (Rannsachaidh)
BEd (le Urram), PhD
Tha uallach corporra aig an Àrd-Ollamh Neil Simco airson foghlam àrd-ìre air feadh com-pàirteachas an olithigh agus a bharrachd air a seo,the e an dràsta mar Iar-Phrionnsapal Eadar-amail (Rannsachaidh) a`gabhail uallach ceannardais airson stiùreadh obair rannsachaidh na h-oilthigh.Tha seo a’ gabhail a-steach ro-innleachd curraicealaim, deimhinneachd agus leasachadh inbhe agus leasachadh cheanglaichean eadar rannsachadh agus teagasg.
Mus do thòisich e aig an oilthigh, bha an t-Àrd-Ollamh Simco na dheadhan foghlaim agus deadhan rannsachaidh aig Oilthigh Cumbria, far an do stiùir e an t-solaraiche foghlam thidsearan as motha ann an Sasainn. Bha an t-Àrd-Ollamh Simco air fho-fhastadh bhon obair dàmh aige a bhith na iar-phrionnsapal aig Colaiste Naoimh Mhàrtainn agus an uairsin na leas-iar-sheansalair aig Oilthigh Cumbria agus feadh an àm seo bha e an sàs gu mòr ann an cruthachadh an oilthigh ùir, mar a bha e aig an àm. Bhon a thòisich e aig Oilthigh na Gàidhealtachd agus nan Eilean, tha e air leantainn air a bhith an sàs ann am foghlam thidsearan le bhith a’ dol an sàs gu dlùth ri Comhairle Teagaisg Choitcheann na h-Alba. Tha e air leth toilichte gun deach sinn nar n-ionad foghlam thidsearan ann an 2013.
Bha an t-Àrd-Ollamh Simco na thidsear bun-sgoile ann an sgoiltean ann an iar-thuath agus iar-deas na Sasainn an tòiseach. Ghluais e gu foghlam thidsearan tràth sna 1990an, far an robh caochladh obraichean aige mar òraidiche ann am foghlam mus deach e na dheadhan dàmh ann an 2002.
Fios conaltraidh:
Oilthigh na Gàidhealtachd agus nan Eilean
Oifis Stiùiridh
Colaiste na Gàidhealtachd a Tuath UHI
Àrainn Dhòrnaich
Rathad na Grainnsich
Dòrnach
IV25 3LE
Fòn: +44 (0)1862 889627
Post-d: neil.simco@uhi.ac.uk
Margaret Little
PA Deadhan nan Ealain, nan Daonnachdan agus Gnothachais agus Iar-Phrionnsapal airson Fàs a' Churraicealaim
Fòn: +44 (0)1862 889381
Post-d: margaret.little@uhi.ac.uk


text:
- TIOTAL
- Caisteal Urchardain, ri taobh Loch Nis
- EXTERNAL ID
- QZP40_CARD_0198
- ÀITE
- Druim na Drochaid
- SGÌRE
- An Àird
- SIORRACHD/PARRAIST
- INBHIR NIS: Urchadan 's Gleann Moireasdan
- LINN
- 1910an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 32096
- KEYWORDS
- Caisteal Urchardain
Loch Nis
Ailean Durward, Cogaidhean na Saorsa
Triath nan Eilean
Na Seumasaich
caisteil
cairtean-puist
Tha a' chairt-puist seo a' sealltainn Caisteal Urchardain ri taobh Loch Nis. Ged a tha fiosrachadh ann gu bheil dùn air a bhith air an làraich seo bho Lìnn an Iarainn, tha am fiosrachadh sgìobhte ag innse dhuinn gun robh caisteal air an làraich seo bho mu 1200. Tha cuid dhe na tobhtaichean a th' ann san latha an-diugh bho dhùn bhon 13mh linn a bha aig Ailean Durward bho 1229. Bha seo air a stèidheachadh air a' chnoc a b' àirde agus b' e dùn le ballaichean cloiche a bh' ann.
Chaidh na togalaichean eile a thogail sa 14mh linn. Is iomadh uair a bha an caisteal fo shèist rè eachdraidh, agus chaidh a ghlacadh agus ath-ghlacadh leis na h-Albannaich agus na Sasannaich rè Cogaidhean na Saorsa. Chaidh a sgrios le Triath nan Eilean ann an 1513 agus an t-àite air fad a mhilleadh. Aig deireadh an t-17mh linn, chaidh an caisteal a lìonadh le stuth spreadhaidh a gus a chur na smàl gus nach b'urrainn dha na Seumasaich a chleachdadh


text:
A' Cholaiste
Chaidh Sabhal Mòr Ostaig a stèidheachadh ann an 1973 agus bhon uair sin tha i air cliù a chosnadh air feadh an t-saoghail mar Ionad Nàiseanta airson cànan agus cultar na Gàidhlig. Tha a' Cholaiste na com-pàirtiche ann an Oilthigh na Gaidhealtachd is nan Eilean (OGE), is i a' tairgsinn fìor chothroman foghlaim is rannsachaidh tro mheadhan na Gàidhlig a tha ga neartachadh tro bheatha ann an àrainneachd làn-Ghàidhlig.
'S e colaiste ùr-ghnàthach a th' ann an Sabhal Mòr Ostaig agus tha goireasan ionnsachaidh air leth ann, leabharlann sònraichte fhèin math, stiùideo craolaidh is clàraidh, agus tha àiteachan-fuirich agus ionad cùraim chloinne air an àrainn. Tha mu 90 oileanach clàraichte air cùrsaichean làn-thìde, mu 260 air cùrsaichean air astar agus bidh suas ri 800 a' clàradh air cùrsaichean goirid gach bliadhna.
Tha obair na Colaiste ga neartachadh tro chàirdeas leis a' choimhearsnachd Ghàidhlig agus tha iomadh pròiseact culturach agus cruthachail stèidhichte aig Sabhal Mòr, Tobar an Dualchais, Faclair na Gàidhlig agus Cànan nam measg.
Tha na h-ealain is cultar Gàidhlig fìor chudromach do Shabhal Mòr Ostaig agus tha a' Cholaiste a' ruith prògram còmhnaidh ann an ceòl, litreachas agus na h-ealain lèirsinneachd.
Amas na Colaiste
Tha Sabhal Mòr Ostaig airson a bhith na shàr ionad aig cridhe leasachaidhean ann an cànan agus dualchas nan Gàidheal le bhith a' tairgsinn deagh chothroman foghlaim, trèanaidh agus rannsachaidh agus beatha shòisealta tro mheadhan na Gàidhlig agus le bhith a' dol an sàs gu h-innleachdach còmhla ri daoine eile, luchd-gnìomhachais agus a' choimhearsnachd air fad gus leasachaidhean sòisealta, dualchasach agus eaconomach a chur air adhart.
Tha a' Cholaiste na h-àite foghlaim làn-Ghàidhlig agus na h'àite gnìomhachais làn-Ghàidhlig, agus sàbhaladh, brosnachadh agus leudachadh na Gàidhlig nam prìomh adhbharan na Colaiste.


text:
- TIOTAL
- Jacobus Tertius Magnae Britanniae Rex. Seumas Frangan Eideard Stiùbhart
- EXTERNAL ID
- QZP40_569_P001
- DEIT
- 1895
- LINN
- 1700an
- CRUTHADAIR
- M Horthemels
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31296
- KEYWORDS
- Seumas III
Seumas Stiùbhart
An Seann Tagraiche
Seumasaich
Stiùbhartaich
Crùn na h-Alba
cathan
batailean
Seumas II
Seumas VII
Teàrlach Eideard Stiùbhart
Prionnsa Teàrlach Bòidheach
ar-a-mach
B' e mac Sheumais II Bhreatainn a bh'ann an Seumas Frangan Eideard Stiùbhart (1688-1766). Mar Phàpanach, chaill Seumas II a chrùn anns an 'Ar-a-mach Glòrmhor' ann an 1688 gus am faigheadh Uilleam is Màiri, a bha nam Pròsdanaich, a-steach.
Nuair a bhàsaich Seumas II ann an 1701, thàinig a mhac, Seumas, gu bhith na mheadhan don adhbhar Seumasach. Bha e air ainmeachadh mar Sheumas III anns An Fhraing (Jacobus Tertius Magnae Britanniae Rex).
Ann an 1714 thàinig an rìgh Hanòbharach Seòras I gu rìgh-chathair Bhreatainn, is cho-dhùin na Seumasaich, le cho beag meas sa bh' aig daoine air Seòras, gun dèanadh iad ar-a-mach gus an rìgh-chathair a thoirt air ais do na Stiùbhartaich. Bha ar-a-mach 1715 neo-shoirbheachail is cha deach Seumas air ais a dh'Alba a-riamh. Bha e air ceann Cùirt nan Stiùbhartach na fhògarrach, agus a mhac, Teàrlach Eideard Stiùbhart, na mheadhan do dh' adhbhar nan Seumasach as a dhèidh.
Bhàsaich Seumas Stiùbhart san Ròimh ann an 1766 is tha e air a thìodhlagadh ann an Eaglais an Naoimh Pheadair.
Chithear an dealbh seo ann an leabhar 1 de 'Historical Papers Relating to the Jacobite Period 1699-1750', air an deasachadh le Còirneal Seumas Allardyce LL.D is air an clò-bhualadh ann an Obar Dheathain airson Club Ùr Spalding. B' e comann àrsadair, air ainmeachadh air Iain Spalding, fear-lagha is Clàrc Comasdair Obar Dheathain nuair a bha Teàrlach I na rìgh, a bh'ann an Club Spalding


text:
Sneachd
Is e cruth uisge reòite a tha ann an sneachd. Bithidh sneachd uaireannan a' frasadh bho na neòil nuair a bhitheas an teothachd beagan fo ìre reòthaidh. Is meanbh eagar de sneachd criostalan sgapta, ioma fillte, mar as tric an patran croise neo rionnaig. Chanar “bleideagan-sneachda” ri na criostalan seo. Tha bleideagan-sneachda, eu-coltach ri clachan-meallain, aotrom an coimeas leis an trast-thomhais agus tuitidh iad gu malla chun talmhainn. Is àbhaist do theothachd an àille a bhi nas ìsle aig àirdean as motha agus airson an adhbhar seo, bithidh sneachd uaireannan a' tuiteam gu talamh tro adhair a tha os cionn ìre reòthaidh. Anns an suidheachadh seo faodaidh don sneachd a ruigsinn na talmhainn aig inbhe eadar reòthadh agus leaghadh. Chanar flin ris a' mheasgachadh de sneachd agus uisge a tha ann a seo.
Ma bhitheas an sneachd a' tuiteam air fearann a tha os cionn ìre reòthaidh thèid a leaghadh- ach ma thuiteas e air talamh nas fhuara, bithidh e na laighe na staid reòite agus faodaidh dha a chruinneachadh na plaide a chuibhrigeas sgìre farsuinn.
Buaidh sneachd air Albann[deasaich | deasaich an tùs]
Chan àbhaist don teothachd an Alba a' fuireach fo ìre reòthaidh airson ùine mhòr, ach air na beanntan nas arda, agus airson an adhbhar sin chan àbhaist do sneachd a' laighe fad iomadh seachdain, mar a bhitheas e an Lochlann agus 'sna beanntan Ailpeach. Airson a h-aon adhbhar, chan àbhaist do dhomhainneachd sneachda an Alba a' ruigsinn an domhainneachd de 2 neo 3 meatairean a tha cumanta an gleannaibh Nirribhidh.
A dh'aindeoin sin, ré geamhraidh cruaidh, faodaidh do roinnean na h-Alba fhulang sneachd troma a ruigeas domhainneachd mi àbhaisteach, mar a thachair an Siorramachd Pheairt an Dùbhlachd 2010, far an robh domhainneachd de 750mm air an ruigsinn ann am pàirtean na sgìre.


text:
- TIOTAL
- Banais Bill is Gina NicEoghainn
- EXTERNAL ID
- PC_WGORDON3_009_023
- NEACH-FIOSRACHAIDH
- W Gordon
- AITHNEACHADH MAOINE
- 30349
- KEYWORDS
- pòsaidhean
deilbh de bhuidhnean
'S e seo dealbh de bhuidheann, a thogadh leis an fhear-chamara Iain Mac a'Phearsain, aig banais Bill is Gina MhicEoghainn. Chan eil fhios càit an deach seo a thogail. Nan seasamh clì gu deas tha : neo-aithnichte, Jack Gòrdan o Inbhir Nis, Moireall Anderson o Inbhir Nis, neo-aithnichte, neo-aithnichte, neo-aithnichte, Bill MacEoghainn o Inbhir Nis, neo-aithnichte, Gina , Jimmy , Sandaidh MacEoghainn is Mairead NicEoghainn uile on Bhlàr Dhubh, neo-aithnichte, Mairead NicEoghainn on Bhlàr Dhubh, Beataidh Ghòrdan o Inbhir Nis, neo-aithnichte, agus Roban Anderson o Inbhir Nis. 'S e Uilleam Gòrdan am balach na sheasamh ris an aghaidh